Datasets:

zbliss

/

fw-darija-rs1000-tm

like 0

والله يا الخوت وما تسالوني حلوف يلا السي سفيان خيرات ديال الاتحاد الاشتراكي جاب لي الشقيقة ملي شفتو فالتلفزة. الدري اللي غابر على المغرب بان بحال شي واحد لاعب ماتش ديال الكرة والفينال كاع وبغى يماركي على مصطفى الخلفي فالدقيقة الأولى باش يضمن الربحة. المشكل ماشي فالواحد يبغي يبين راسو ولكن راه لا بد من شوية ديال اللباقة فالهضرة. كاين الفرق بين سياسي كيبغي يقلي السم للعديان ديالو زعما الخصوم وبين واحد كيهضر بطريقة ما فيهاش الصواب بزاف. على ما كنعرفو الاتحاديين عندهم الخبرة فهاد الشي ديال قليان السم ولكن عندهم اللسان الحلو. حسن طارق مثلا ولا المهدي مزواري ولا عبد الحميد الجماهري ولا إدريس لشكر براسو كيوزنو كلامهم قبل ما يقولو شي حاجة باش الناس ما يقولوش أعوذ بالله منهم ولكن وصلنا حتى لسفيان خيرات وحلينا فمنا وفوق من هاد الشي كامل الدري خاصو الميزاجور حيت كيبان قدييييييم فالتحليل ديالو يلا فتي ليه التجربة ديال التناوب تلف ليه كلشي. تشاو تشاو.

Moroccan Sports and the 2022 World Cup

فاش كطيح البقرة كيكثرو جناوة. بعض الصفحات الفايسبوكية والمواقع قالو باللي ضحية الاغتصاب فالطوبيس سبق ليها تعرصات لاغتصاب وبأنه عندها ولد صغير لكن فالواقع البوليس مازال ما تعرف حتى على الضحية والبنت اللي كيدويو عليها ما عندها حتى علاقة بالموضوع. موقع كيفاش التقى أهل الفتاة التي روج لها بأنها ضحية محاولة الاغتصاب داخل الحافلة مؤكدين أن ابنتهم ليست ضحية الاغتصاب فالطوبيس. وقال والد الفتاة في تصريح لموقع كيفاش: اليوم الصباح جاو عندي البوليس وسولوني على البنية حيت الدراري اللي تشدو قالو بأنها هي الضحية لكن فاش وراونا الفيديو أنا والبنت اللي واجهوها مع الدراري لقاو أنها ماشي هي الضحية وخلاونا نمشيو. وتابع: صحيح بنتي مريضة وعندها اختلال عقلي ولكن ماشي هي اللي بانت فالفيديو ديال الطوبيس.

Morocco and International Relations

أكد رشيد بنمحمود مساعد مدرب المنتخب الوطني المغربي أن الاستقبال الذي خصصه جلالة الملك محمد السادس للنخبة الوطنية المغربية بعد عودتها من قطر سيظل راسخا في أذهان جميع مكونات المنتخب الوطني. وقال بنمحمود في تصريح لموقع كيفاش إن الاستقبال الملكي رفع لينا الراس ديالنا قدام العالم والاستقبال اللي دار لينا جلالة الملك فالقصر عمرنا نساوه وفخورين بهاد الاستقبال ونتمناو إن شاء الله نفوزو بكأس إفريقيا. وفي تعليقه على طموح المنتخب الوطني المغربي المقبل خلال كأس أمم إفريقيا قال بنمحمود إنه بعد الإنجاز اللي حققنا فالمونديال كنظن أن الوقيتة وصلات باش الإنسان يفكر فالمستقبل ونشوفو هاد اللاعبين علاش قادرين باش نقدرو نحققو الإنجاز الأهم بالنسبة لينا اللي هو التتويج بكأس الكان وما يمكنش يجي هاد الشي إلا بالعمل والاجتهاد وعندنا الثقة فاللاعبين اللي غيقدرو إن شاء الله يجيبو لينا الكأس. وبخصوص التحاقه بالمنتخب الوطني قبل شهور قليلة من انطلاق منافسات المونديال قال مساعد المدرب السابق للوداد البيضاوي أهم حاجة عندي هو المغرب وأنا كنقوم بالعمل ديالي باش تكون المصلحة العامة كطغى على المصلحة الخاصة درنا النية ملي شدينا المنتخب فهداك التوقيت والمغاربة كاملين كانت عندنا النية والحمد لله نجحنا.

Moroccan Sports and the 2022 World Cup

محمد المبارك باش تكون غادي فالزنقة وتلقى بنت لابسة شورط فكتقول غالبا عادي غادية للبحر داك الشي علاش وبما أنها فعطلة فمصيفة مع راسها ولكن باش تلقى بوليسية لابسة شورط فالمنظر كيكون شوية غريب ولكن راه الناس داروها. كيفاش. رئيس بلدية برمانا في لبنان طلق اللعب وعطى للشرطيات الزي الرسمي بالشورط القصير اللي خلق جدل في الشارع اللبناني بين مؤيد ومعارض وكاين اللي شاف هاد الزي رمز للتحرر وكاين اللي شافو مثير وغادي يحيد الهيبة للشرطيات رئيس هاد البلدية قال لصحيفة النهار اللبنانية: إننا في لبنان بلد سياحي وعلى البحر المتوسط و50 إلى 60 في المائة من المواطنين يرتدون السراويل القصيرة وبالتالي لا غرابة إذا ارتدت شرطية الشورت لإحداث صدمة ولفت النظر إلى مدينة سياحية وإيصال رسالة وصورة جميلة عن لبنان المنفتح والجاذب للسياح. وقال باللي خذا بعين الاعتبار آراء ممثلي دول أخرى حيث صرح: العديد من ممثلي الدول والمكاتب السياحية في الخارج أبلغونا خلال الاجتماعات التي عقدت في وزارة السياحة أن هناك صورة قاتمة عن لبنان وهذا ما لا يشجع السياح على القدوم فكانت خطوتنا لإظهار لبنان بلد انفتاح فهل صار الشورت عيبا.

Issues of Moroccan Society and Immigration

عبر عدد من المغاربة المقيمين في الخارج في تصريحات لموقع كيفاش عن سعادتهم وفرحتهم وامتنانهم للملك محمد السادس الذي أصدر يوم أمس الأحد 13 يونيو تعليماته السامية للسلطات المعنية قصد تسهيل عودة أبناء الجالية المغربية إلى المغرب. عبد الرحيم البالغ من العمر 26 سنة مهاجر مغربي مقيم في إيطاليا قال في اتصال مع الموقع الصراحة هادوك الأثمنة اللي كنا شفنا خلعونا وبزاف ديال المغاربة ما كانوش غادين يدخلو للمغرب هاد الصيف ولكن ملي خرج الأمر الملكي فرحنا بزاف وحتى واليدينا ما قداتهم فرحة. وأضاف الحمد لله عندنا ملكنا كيفكر فينا الله ينصرو ويطول فعمرو. ومن جهتها قالت ليلى مغربية مقيمة في فرنسا أنا كنت هضرت مع دارنا وقلت ليهم ما غنجيش هاد الصيف بسبب هادوك الأثمنة الخيالية اللي دارو لينا وبقى فيا الحال حيت غنتحرم من الشوفة ديال عائلتي هاد العام عاوتاني ولكن دابا من بعد القرار الملكي كنتمنى الأثمنة يكونو في المتناول وندير لدارنا مفاجئة. ووجهت ليلى رسالة إلى الملك محمد السادس قائلة الملك ديالنا ديما كيفكر فينا وفمصلاحتنا الله يخليه لينا وحنا كمغاربة فخورين به. وبدوره قال الحاج محمد مغربي مقيم في فرنسا فرحنا ملي تدخل الملك حيت الاثمنة اللي كانو خلعونا انا جيت لفرنسا نقاد غير الاوراق ديال التقاعد ديالي وحصلت هنا وملي حلو الحدود بغيت نرجع عند وليداتي لقيت كلشي غالي. يذكر أن الملك أصدر يوم أمس الأحد 13 يونيو تعليماته السامية للسلطات المعنية وكافة المتدخلين في مجال النقل قصد العمل على تسهيل عودة أبناء الجالية المغربية المقيمة بالخارج إلى بلادها بأثمنة مناسبة.

Issues of Moroccan Society and Immigration

في تعلقيه على توقيع أكثر من 100 صحافي على عريضة دعوا فيها إلى صد الانزلاقات التي تعرفها مهنة الصحافة ووقف صحافة التشهير اعتبر المختار الغزيوي مدير نشر جريدة الأحداث المغربية والرئيس المنتدب للجمعية الوطنية للإعلام والناشرين أن العرائض تمت استباحتها. وقال الغزيوي خلال استضافته أمس الجمعة 2 أكتوبر في برنامج بدون لغة خشب على إذاعة ميد راديو: تصور معايا دوك 110 صحافي كون كتبو لنا كلهم مقالات جديرة بأن تقرأ هاد التوقيعات راه كيتجمعو بالتيلفونات هاد الشي ديال العريضة استبحناه ولى اللي ما عندو ما يدير يقول ليك ندير العريضة. وردا على تصنيف جريدته ضمن صحافة التشهير قال الغزيوي: هاد صحافة التشهير مصطلح ألفه رجل لا ينتمي إلى الصحافة وهو أستاذ جامعي كان داير مركز للبحث كان كيبحت على الفلوس مع الجمعيات على برا وكان كيضبر على الصريف حتى لقب بين من يعرفه بصاحب الجيب. واسترسل المتحدث: ارتكبنا جريمة فالأحداث مشينا قلبنا لقينا مركزه مركز ربحي والله هو ما عرف أش كتعني هاد الصحافة الاستقصائية لقيناه كأستاذ جامعي ما قاسش الراتب الشهري ديالو 10 شهر أنا شخصيا لم يكن يجب أن أحشر أنفي في ما يعتبره شخصيا وهو جيبو حيت عيطو ليه الجمعيات اللي كيتعامل معاهم كيتأكدو من واش داك الشي اللي كتبنا صحيح وسارع إلى إغلاق مركزه ومن تماك أصبحت الأحداث عدوه وأطلق علينا هاد الاسم وحنا تحديناه يمشي قدام القضاء الأمريكي اللي كيحمل جنسيتي يلا كان داك الشي اللي كتبنا غير صحيح.

Morocco and International Relations

نشر سفيان البحري المشرف على صفحة الملك محمد السادس على الفايس بوك فيديو طريفا للأمير مولاي رشيد وهو يلعب الغولف الفيديو الذي ينشر لأول مرة ظهر فيه الأمير مولاي رشيد سعيدا جدا وهو يوقع الكرة داخل حفرة. وعلق البحري على الفيديو بعبارة: الأمير مولاي رشيد طار بالفرحة وبدا كايغوت منين ماركا الكورة.

Morocco and International Relations

قال رئيس الحكومة سعد الدين العثماني إنه يعي جيدا مشكل الرعي الجائر الذي يعاني منه سكان العديد من المناطق في سوس والأطلس. وأضاف العثماني خلال استضافته في برنامج خاص على قناة تمازيغت مساء اليوم الخميس 24 يناير بمجرد سقنا ليها الخبار وجاو شي وحدين من سوس واحتاجو فالرباط عيطت ليهم واستقبلت واحد المجموعة منعهم وستامعت ليهم وواعدتهم نجلس مع وزير الفلاحة ووزيز الخارجية وفعلا عيط ليهم أخنوش وجلس معاهم ووزارة الداخلية عيطات ليهم وستامعات ليهم. وشدد رئيس الحكومة على أنه يتابع هذا الملف إلى جانب ملف التحديد الغابوي قائلا: غنتبع هاد الشي شوية بشوية هو والتحديد الغابوي وحنا عارفين هاد القضية دايرة المشاكل وتواصلت مع مدير المحافظة العقارية اللي تنقل وزار واحد الإقليم من الأقاليم اللي فيهم هاد المشكل في انتظار الأقاليم أخرى هاد المشاكل غنتبعوها باش نلقاو ليها الحلول. وعن مشكل أراضي الجموع قال رئيس الحكومة: هاد المشكل من أيامات الاستعمار وهو كاين جا لعندي اليوم وقالو ليك حل لينا المشكل كون كانت القضية ساهلة كون حلوها اللي قبل مني وكاع ما توصل لعندي أنا قبل أن يؤكد أنه مع ذلك سيعمل على إيجاد حل لهذا الملف.

Political Affairs in Morocco and Participating Parties

حكت جدة الرضيع صلاح الدين ذو الثلاث سنوات الذي توفي نهاية الأسبوع الماضي في إقليم شيشاوة بعد تعرضه لعملية الاغتصاب حسب ما جاء في التقرير الطبي تفاصيل ما حدث ليلة نقل الرضيع إلى المستشفى. وقالت الجدة: ديناه للسبيطار وهو كيخرخر حطيناه فوق الباياص وخرجونا وعيطو على الطبيب.. ما كان فيه لا دم ولا شي أمارة ملي مات الطفل ما قالوهاش لينا حتى دخلو البوليس. وأضافت: جاو البوليس سولو بنتي أش هاد الحالة اللي فيها ولدك قالت ليهم مالو ملي حيدو ليه ليزار بنتي تخلعت قالت ليهم راه ما كانش فحال هاكا قالت ليهم الطبيب هكاك جابوه وحنا ملي ديناه ما فيه حتى شي أمارة ديال الدم أو خماج مصرانو سلت ليه هاداك الشي كلو من السبيطار ملي دخلو عندو البيت هوما اللي دارو ليه هاكاك. واتهمت الجدة أطر المركز الاستشفائي ابن رشد في مدينة مراكش حيث نقل الطفل بالتسبب في وفاته قائلة أنا اللي حيدت ليه سروالو وأنا اللي درتو فليزار ما كان مضروب ما كان فيه دم الطفل ديتو حطيتو ليهم فوق الباياص صافي سدو علينا ما عرفتو ميت ما عرفت حي. وتابعت المتحدثة: دابا عيطو لينا من مراكش قالو لينا راه لقاو الصابون مطلعينو معاه دايرين فحال القويلبات ورينا شكون مطلع معاه هاد الشي قلت ليهم أنا عيطات ليا بنتي قالت ليا ولدي فيه القبض قلت ليها شري ليه قويلبات ديال القبض.. هاد الشي ديال الصابون ما فراسيش ملي حطو علينا هاد العجب أنا معهم بالله وبالشرع راه كبدتي هاديك اللي تحرقت فيها ماشي كلب ولا مش. وختمت الجدة حديثها بالقول: كنطالب بولدي يعطيوه ليا ندفنو ما يطلعوني ما ينزلوني ما يسخسخوني والظالم الله ياخد فيه الحق من عند الله.

Morocco and International Relations

في محلات تجارية في بلجيكا ولاو كيبيعو منتجات مغربية بالراية ديال البوليساريو. هاد الشي خلى شي مغاربة يحيحو والقضية كانت غادية توصل حتى للقضاء. كيفاش موقع كيفاش توصل بصور لإعلانات مواد غذائية مستوردة من المغرب لكنها تحمل علم جبهة البوليساريو. مهاجر مغربي قال في حديث لـكيفاش القصة أن موقع شهير في بلجيكا للأغذية حلال وضع منتوجات مغربية وبجانبها راية بوليساريو كما هو في الصورة ومن بين المنتوجات الزيتون الذي يصنع في مدينة تاوريرت. وأضاف المتحدث نفسه: مول لوزين ديال الزيتون فاش شاف المنتوجات ديالو فيهم راية البوليساريو اتصل بالشركة واحتج عليهم واتصل بالمحامي ديالو فبلجيكا اللي صحح الخطأ المقصود. أما الجهات الدبلوماسية فما زال ما وصلهاش لخبار. وتابع: صاحب المعمل وضع نجمة المغرب في معلباته الجديدة.

Issues of Moroccan Society and Immigration

رد عبد الإله ابن كيران الأمين العام السابق لحزب العدالة والتنمية ورئيس الحكومة السابق على الانتقادات التي رافقت إعلانته الحصول على معاش الوزراء. وقال ابن كيران إن خصوم البيجيدي على حد تعبيره يستمرون في النبش عن أخطاء لأعضاء الحزب وهو من بينهم قائلا: ابن كيران مازال ما حصلو عليه والو لحد الآن وقالوا علاش عندو معاش استثنائي. وأضاف ابن كيران في كلمة أمام شباب من حزب العدالة والتنمية مساء اليوم الاثنين 21 يناير دابا هاد الناس كيجبدوني وأنا كنحاول نتجنب ولكن كنكون مضطر دابا هادو مشطونين بيا وكنت كنظن أنه أيحشمو حيث مصدر هاد المعاش سيدنا الله ينصرو هذا قرار جا من عند سيدنا لاش يدخلو فيه ولكن ما كيحشموش. وتابع ابن كيران: أنا حياتي كلها ما عمري كانت عندي شي حاجة أنا ما كنعيش بوحدي مثلا اليوم والله ما عرف شحال كاين فهاد الدار وهاد الشي من نهار عقلت كسبت ماشي ما كسبتش ودابا حياتي كلها ما دون البغل وفوق الحمار. واسترسل ابن كيران مدافعا عن حصوله على تقاعد الوزراء هادوك اللي ما كيحشموش قاليك عندو جوج فيلات ما عندي لا جوج لا وحدة لا دار لا برطمة ولا هم يحزنون وهاد الدار ديال المرا مردفا: ما عندي والو حتى حاجة عشت هكذا وملي وليت رئيس حكومة كنت كنقبض ديك الأمانة وكنعطي الحزب نصيبو والباقي كنصرفو. وأوضح ابن كيران خلفيات طرحه سؤالا حول معاشات الوزراء على وزير المالية في حكومة عبد الرحمان اليوسفي فتح الله ولعلو. وأكد ابن كيران أنه لم يكن يريد أن يطالب بالتقاعد قائلا: فكرت فداك التقاعد اللي عندي فيه الحق وعرفت أيخرجوه ليا ما كنتش باغي نطلبو لأنه واحد من من الأساس ما رضيتش نطلبو طلبت الله والله يشهد كانت بقات عندي 10 دراهم وتزيرات القضية إيوا أش غندير باش نعيش قلت نمشي نخدم ولكن كي غندير نخدم مصاب يلا نمشي غي لشي مكان نشرب كاس أتاي على خاطري ملي كنكون داخل شي كيبوس شي كيعنق وطبعا دوك الناس ماشي كلهم كيجيو يبوسو ويعنقو كاين اللي كيجي محتاج كاين اللي ممكن يكون مرسول أو مبعوث. وتابع ابن كيران: في النهاية الخبر وصل لسيدنا ملي وصلو الخبار هوما في وزارة المالية بغاو يسويو ليا وصيفطو الأوراق ولكن ما وقعتش حيث ما بغيتش نطلب سيدنا صيفط ليا سي فؤاد قالي هو غيتكلف بهاد الشي فأمر لي بمعاش استثنائي جزاه الله خيرا لأنني أنا رئيس الحكومة ديالو وكيعرف كون كانوا عندي الفلوس. وذكر ابن كيران بأن السيارة الموضوعة تحت تصرفه هي سيارة وضعها الملك تحت تصرفه موضحا: السيارة راه ديال الملك شخصية نهار رجعت السيارة ديال رئاسة الحكومة عطاوني سيارة. وقال مهاجما منتقدي حصوله على التقاعد: الناس خاص يكون فيهم الحياء هذا تصرف شريف من شريف ابن شريف وماشي أنا الأول سدينا ما عطاش لجطو لأنه ما محتاجش ولكن عطا لليوسفي واش اليوسفي ينوض يخدم سيدنا عارف أشنو درت والمغاربة عارفين كون كان سيدنا عارف أني ما نستحقش هاد الشي ما يديروش.

Political Affairs in Morocco and Participating Parties

سيادي فين ما كنتو أنا قاصدكم اليوم والمقصود الله. اليوم بغيت نتكلم وبغيتكم تسمعوني. بغيت نخرج اللي فقلبي وفخاطري وبغيتكم تفهموني وتحسبو بيا وما كرهتش توصلو كلامي ودافعو عليا ويلا ما قدرتوش ولا حشمتو ولا ما زعمتوش ولا ما سوقتوش عطيوني غير فرصة باش نخوي قلبي وداك الساع نتوما وخاطركم وضميركم. أنا نقدم ليكم راسي وقبلو عليا عافاكم وما ديروهاش مني قلة الصواب يلا زعمت عليكم. غادي تجيكم غريبة وأنا براسي عارف باللي الناس مقامات وماشي كلشي من حقو يعطي رأيو بهاد الطريقة وماشي من حق واحد بحالي يزعم دقة وحدة ويهضر مع الناس الكبار. هاد الشي اللي ربيتونا عليه ونتوما فيكم سعادة الوزير وفيكم سعادة البرلماني وفيكم سعادة القايد وفيكم سعادة العامل وفيكم سعادة رئيس الجماعة وفيكم السي المرشح وفيكم الرايس ديال الجمعية اللي دخلات لينا الما والضو وفيكم شلا ناس واصلين وأنا غير درويش داخل سوق راسي ما بيني وبين المخزن غير المقدم والشيخ والتحية للقايد يلا كان عندي الزهر فشي عيد وطني. عافاكم سمعوني قبل ما تحكمو عليا واخا ما كتعرفونيش وما عمركم سمعتو بيا وهو فالحقيقة غير كديرو راسكم ما كتعرفونيش. أنا واحد منكم يا هاد الناس. مغربي بحالي بحالكم وعايش فالمغرب بحالي بحالكم ولكن كنحس براسي بعيد عليكم بزاف واخا فالحقيقة نتوما اللي بعاد عليا بزاف وبعض المرات ما كاينينش كاع. سمحو لي أنا ما كنعرفش نهضر مزيان والكلام اللي كنسمعو فالتلفزة ما نعرفش نقول بحالو وقسما بالله والنبي رسول كلمة نفهمها وجوج ما نفهمش. أنا باقي صغير تزاديت قبل 3 ديال الانتخابات. المرة الجاية غادي غادي يحق عليا الانتخاب إنشاع الله نتوما كتقولو ليها إن شاء الله. أنا ما قاريش وما خدامش وممكن نكون بنت وممكن نكون ولد. ممكن نكون ساكن فالعروبية وممكن نكون ساكن فالمدينة. مرة فالكاريان مرة فدار قريب تريب كتسميوها فالتلفزة آيلة للسقوط ومرات فدار ديال الكرا ومرة فدار ديال السكن الاجتماعي ومرات فالزنقة كاع. هاد الشي ما كيهمش. المهم أنني مغربي. أقسم بالله يلا أنا مغربي تيقو بيا ها العار والدليل عندي لاكارط ناصيونال عاد صاوبوها لينا. كان يسحاب لينا غادي يعطيونا شي معاونة ولا شي خنشة ديال الدقيق أما أنا كاع ما نخسر الفلوس فالتنبر والتصاور وشهادة السكنى وفريع الراس مع المقدم اللي ديما كيتفرعن. سمحو لي حاس بالدهشة شوية حيت ما مولفش نهضر مع الناس الكبار مولف نسمع ليهم غير فالراديو وفالتلفزة ونشوف تصاورهم فالجورنال وحتى داك العجب ديال لانطيرنيط كاع ما كنعرف ليه كنشوف غير الدراري صحابي فراس الدرب كيشاطيو وكيعايرو بعض المرات. الصراحة كيبردو غدايدهم فشي ناس. يلا تعلمت ليه وكانو عندي فلوس الروشارج أنا براسي غادي ندير بحالهم. نشاطي ونعاير واللي ليها ليها على ربي تردو لينا البال شوية. مشكلتي أنا واللي بحالي أننا ما عندناش فين نتكلمو ولا شكون يدافع علينا واخا كلشي كيهضر بسميتنا. أنا مثلا ما عندي علاقة لا بسياسة لا بنضال ولا بأحزاب ولا ببرلمان ولا بكاع داك الشي كنسمعوه غير فالتلفزيون. مرة مرة كنسمع ليكم وكلامكم فالحقيقة رجع كيدير ليا الأعصاب اللي تقولوه اليوم تعاودوه غدا وكتجبدو شي كلام غليض بحال يلا الانتخابات عندكم كل نهار. ديما مضاربين وديما مشادين وديما حشيان الهضرة بيناتكم ولكن ملي يوصل وقت المعقول كترجعو اللور. دابا يدوزو الأيام يا سيادي وتوصل الانتخابات عاوتاني وغادي تجيو كتقلبو علينا وترغبونا باش نصوتو عليكم ولكن ديك الساعة غادي نفكروكم بفعالكم. أنا غادي نجيكم نيشان يا إما شدو معانا الطريق يا إما خويو وخليونا فالتيقار باش تبقاو كتفلاو علينا ما كاين لاش راه فقنا وعقنا. إيو عيقو حتى نتوما. ياه على بشر. مجرد_تدوينة

Love Stories and Emotional Conflicts

انتقد حميد شباط الأمين العام السابق لحزب الاستقلال التصريح السابق لعضو اللجنة التنفيذية ومنسق الجهات الجنوبية الثلاث حمدي ولد الرشيد الذي يقسم فيه بأن أعضاء الحزب لم يستشاروا بشأن مغادرة حكومة ابن كيران سنة 2013. وقال شباط شباط خلال استضافته في برنامج بدون لغة خشب اليوم الجمعة 11 نونبر على إذاعة ميد راديو راك شفتي الفيديو كان يصفق ويهلل وكان كيقول أغلبية المجلس الوطني تقرر الانسحاب. وأضاف شباط: واش اللي كيقول هاد الشي غنؤمنو أنا على قضية الصحراء!. وتابع المتحدث: المناطق الجنوبية حساسة جدا وممكن تطرد جوج ولا ثلاثة ديال مفتشي الحرب فأي منطقة ولكن فالأقاليم الجنوبية راه مستحيل راه باقي الحس القبلي حاضر. وعاد شباط للحديث عن أحداث أكديم إيزيك موضحا أن حمدي ولد الرشيد ملي كانت الأحداث ديال اكديم ازيك الحزب كولو سالا معاه ولكن إيمانا مني بالوحدة الترابية وحيت أنا عارف أشنو واقع وأشنو غيوقع وولد الرشيد كان رئيس الكوركاس أنا يمكن اللي جبد هاد الشي ديال اكديم ازيك عندو معطيات ولكن أنا كنقول ماشي وقتها والوحدة الترابية ما خاصش يكون فيها غرام ديال الانزلاق. وزاد المتحدث: أنا كنتصرف انطلاقا من قناعاتي الشخصية ولكن فاش كتشوف وزير من الأقاليم الجنوبية كيتوقف كتعرف باللي شي حاجة ما قبضاش. واعتبر شباط أنه من الطبيعي أن يكون ولد الرشيد الآن خطرا على حزب الاستقلال موردا: اليوم حزب الاستقلال راه خارج القانون والمؤتمر الوطني راه داز وقتو وما جمعش المجلس الوطني باش يمرر التمديد. واتهم حمدي ولد الرشيد ومن معه بـالضغط على الأمين العام باش يقول حميد شباط ما يمكنولوش يترشح وعيط على دوك الأتباع ديال الأتباع اللي كاينين فاللجنة التنفيذية وقاليهم جلسو حتى يقرا السي نزار هاد الورقة وجلسو حتى قراها ويلا جينا نقولو علاش داك الشي راه معروف وكل حاجة عندها وقتها. ووصف شباط الفترة التي قضاها على رأس حزب الاستقلال بـالفترة الذهبية.

Political Affairs in Morocco and Participating Parties

تفاجأ المصورون الصحافيون المغاربة صباح اليوم الاثنين 13 يونيو بعدم قبول اعتماداتهم لحضور المباراة التي ستجمع المنتخب الوطني المغربي ونظيره الليبيري والتي ستجرى على أرضية ملعب محمد الخامس في الدار البيضاء مساء اليوم برسم الجولة الثانية من التصفيات المؤهلة إلى كأس أمم إفريقيا ساحل العاج 2023. الجامعة غير معروضة! وفي تعليقه على الموضوع قال مصدر مسؤول في الجامعة الملكية المغربية لكرة القدم إن الجامعة ليس لها أي دخل في هذا الموضوع مشددا على أن الاتحاد الليبيري هو البلد المستقبل للمباراة وفق الكاف رغم أنها تجرى في المغرب. وقال المصدر ذاته في اتصال مع موقع كيفاش حنا لا علاقة لنا بهاد المباراة كجامعة اللي منظم هاد الماتش هو الاتحاد الليبيري بتعاون مع شركة تونسية ومع كازا إيفنت. وأضاف حتى حنا غير مدعوين حيت ليبيريا هما اللي مستقبلين يعني هما اللي غادي يقررو ماشي حنا. مصورين كاعيين! وفي تصريحات استقاها موقع كيفاش عبر عدد من المصورون الصحافيون عن غضبهم من عدم قبول اعتماداتهم للحضور إلى المباراة المذكورة لتأدية واجبهم المهني. وقالت صفاء: حنا كمصورين صحافيين دفعنا الاعتماد ديالنا فالوقت باش نديرو تغطية لمباراة المنتخب المغربي والمنتخب الليبيري اليوم مشينا باش ناخذو البادجات ديالنا حتى كنتفاجؤو بلي ممنوعين من الحضور. وأضافت قالو لينا بلي الصحافيين هما فقط اللي عندهم الحق يديرو تغطية للماتش ما فهمناش شنو السبب ديال هاد الشي. ومن جهته قال كريم: ما فهمتش علاش الصحافيين يدخلو والمصورين لا شنو السبب حنا را كندخلو كنأديو الواجب المهني ديالنا وكنخرجو ماشي كنمشيو للتيران نتفرجو مع العلم أننا كنكونو دايرين تيست بي سي إر ديالنا.

Moroccan Sports and the 2022 World Cup

لحسن الداودي وقيلا نسى آش دارو فيه صحاب الفايس بوك بسبب الدفاع ديالو على شركة سنطرال ورجع عاود يدافع عليها من جديد. كيفاش عاد لحسن الداودي الوزير المنتدب لدى رئيس الحكومة المكلف بالشؤون العامة والحكامة للدفاع عن شركة الحليب سنطرال. وقال الداودي خلال استضافته ضمن نشرة الأخبار على القناة الأولى مساء أمس الخميس 31 ماي هاد الشركة ماشي شركة مغربية اللي خصها تبقى هادي شركة أجنبية ومتعددة الجنسيات كاينة في دول كثيرة والمغرب جزء صغير من الاستثمار ديالها. وأضاف الداودي بالقول: ماشي هادي هي الشركة اللي كتربح بزاف كيفما كيقولو الناس هادي النسبة ديال الربح ديالها 0.9 في المائة حسب أرقام البورصة وكاين الشركات آخرين كيربحو أكتر من 24 في المائة. وأكد الداودي أن الشركة ماشي عندها الأسعار مرتفعة مردفا بالقول: يمكن المواطن ما عندوش القدرة الشرائية مرتفعة ولكن ما تهموش هاد الشركة أنها كتزيد ولا الشركات الأخرى لأن الحليب كيتباع بنفس الثمن. واعتبر الداودي أن هذه الشركة اللي عايشين معها أكتر من نص مليون ديال المغاربة إذا سدات لا قدر الله حنا كنخربو بيوتنا بيدينا على حد قوله.

Morocco and International Relations

رفض وزير الشؤون الخارجية والتعاون الإفريقي والمغاربة المقيمين بالخارج ناصر بوريطة استعمال مصطلح المقايضة أو التطبيع للحديث عن استئناف العلاقات الرسمية بين المغرب وإسرائيل. وقال بوريطة في برنامج خاص وحصري على إذاعة ميد راديو وقناة كيفاش.تيفي مساء اليوم الاثنين 14 دجنبر العمل الدبلوماسي الأساسي فيه هو ما تسمحش فثوابتك ومبادئك وكان حرص جلالة الملك على أن ما ينشر في واشطن هو ما ينشر في الرباط وما ينشر في العالم حول موقف المغرب 3 ثوابت وهي حل الدولتين التفاوض الإسرائيلي الفلسطيني كمسار والحفاظ على القدس كهوية إسلامية وعربية وجلالة الملك قالو للرئيس الأمريكي. وأضاف الوزير: راه المغرب منطقي مع راسو فاش كتآمن بحل الدولتين راه كتعترف بالدولتين واللي كيقول حل الدولتين ولكن هذا اللي خاصو يشرح علاش. واسترسل بوريطة مدافعا على القرار المغربي: هاد الشي راه بداه المغرب من التسعينات ومكتب الاتصال راه كان فالرباط وحنا عندنا المكتب ما عمرنا سديناه وبقا كيتخلص واخا ما كيمارسش شكون اللي كيطلب هاد الشي كيطلبوه الفلسطينين نفسهم اللي لما كان مكتب الاتصال كانوا كيجيو ليه الفلسطينيين الفلسطيني اللي محيدين ليه كروسة ولا سدو ليه الحانوت كيجي عند المغرب باش كيقول لو عافاك هضر ليا مع دوك الناس. واعتبر الوزير أن الجالية المغربية اليهودية ومكتب الاتصال كلها أدوات استعملها المغرب من السبعينات لخدمة السلام المغرب ما عندناش مصلحة فالشرق الأوسط حنا ما عندناش أراضي محتلة ولا حدود مشتركة علاش المغرب عندو تمييز فهاد الملف لأنه دائما عندو قنوات لا أحد آخر يملكها لأن المغرب عندو هاد الخصوصية اللي صوتو عليها المغاربة فالدستور اللي كيقول باللي العبرية راه مكون للهوية وخصوصية هاد المغرب مؤسسة إمارة المؤمنين علاش فإسرائيل الناس كيحطو صورة الملك فديورهم علاش هاد الاتفاق خلق فرح فالشارع الإسرائيلي لأن هادي علاقة متجدرة ما بين جلالة الملك وهاد الجالية ما كايناش شي دولة اللي عندها. ورفض بوريطة استعمال مصطلح التطبيع للحديث عن استئناف العلاقات الرسمية بين الرباط وتل أبيب موضحا هاد الفضائيات غيرت المصطلحات هذا مصلح ديال الشرق الأوسط فالمغرب إسرائيلي راه جار راه صاديق كاينة واحد الخصوصية مغربية اللي ما خاصناش نذوبوها فهاد السياق اللي هو شرق أوسطي الإسرئيليين اللي كيدخلو للمغرب كيدخلو بجواز مغربي وما كاينش فرق بينهم وبين المغاربة اللي جايين من السويد علاش نقول لهاد ما تدخلش وهاد يدخل. وتابع: حنا كنستوردو بعض المفاهيم وبعض المصطلحات يلا كاين شي دولة عندها هاد العلاقة المتميزة ما بين أمير المؤمنين والجالية اللي عندها دستورها كيتحدث على هاد الشي اللي عندها المقرارات كتكلم على هاد الشي اللي عندها هاد الجالية اللي كتجي 70 ألف السنة الماضية اللي جات باش تحتفل والمغاربة كيشوفوها وفرحانين بيها وكلها أشياء تستخدم لخدمة السلام.

Issues of Moroccan Society and Immigration

فاش خدام باباك فاش خدامة ماماك سؤال كيطرحوه بعض الأساتذة كل عام على التلاميذ ديالهم واخا ما عندو حتى معنى وما غادي يفيد في والو. كيفاش إحراج التلاميذ! طالب عدد من رواد مواقع التواصل الاجتماعي بوقف إلحاح الأساتذة على معرفة وظيفة أب أو أم التلميذ مشددين على أن معرفة هذا الأمر لا يفيد المدرس بأي شيء سوى إحراج التلاميذ أمام بعضهم البعض. وكتب أحد المعلقين نصيحة مع الدخول المدرسي نطلب من بعض المعلمين الفضوليين ما يسولوش التلاميذ فاش خدام باباك كاين اللي يتيم باباه متوفي وكاين اللي باباه ما خدامش وكاين اللي باباه في السجن وكاين اللي باباه خدمتو بسيطة وكاين وكاين ما تسقسوهمش الطفل جاي يقرا ماشي جاي يخطب وبراكة من الحكرة بالعين هذا ولد فلان ولاخور ولد فلان. وعلق آخر رسالتي للمعلمين الله يجزيكم بالخير ما تبقاوش تسولو لوليدات الصغار فاش خدام باباك راه كاين اللي ما عندوش باه وكاين اللي مريض شاد الفراش وكاين اللي ما خدامش كاع مسكين ونتوما كتحرجو لوليدات بهاد الأسئلة واش نتا جاي تقري ولا تسولو فاش خدام باباه. وجاء في تعليق آخر بمناسبة الدخول المدرسي كنطلبو من الأساتذة ما يبقاوش يسولو التلاميذ فاش خدام باك راه التلميذ جا يقرا ماشي جا يخطب. نظرة احتقارية وفي تعليقه على الموضوع شدد الدكتور محسن بنزاكور أخصائي في علم النفس على أنه يجب الكف عن مضايقة التلميذ في المؤسسات مضيفا أن هذا فعل لا أخلاقي ولا إنساني ولا تربوي. وقال بنزاكور في تصريح لموقع كيفاش إن المدرس كينسى في بعض الأحيان أن المجتمع طبقات وأن الوضعيات الأسرية كتختلف من أسرة إلى أخرى را كاين من الأطفال اللي فقد الأب ديالو وكاين اللي باه في شي حرفة قد يستهان بها في المجتمع رغم أنها مهنة شريفة خصوصا بالنسبة للأطفال كتكون نظرة احتقارية وحنا كنعرفو أن الأطفال بيناتهم عندهم واحد العنف ما كيتصورش. وأضاف الأخصائي في علم النفس خاصنا نمسحو هاديك القضية ديال الطفل بريء حيت الأطفال ملي كيوليو جماعة ما كيبقاوش أبرياء كيولي التنمر كيولي الوصم كيولي الطفل كيتعاير. براكة من مضايقة الأطفال وأكد الدكتور بنزاكور على انه يجب التوقف عن طرح هذا السؤال قائلا هاد السؤال را عندو أثار على الطفل خصوصا أمام صحابو وما عندها حتى فائدة حيت الأستاذ يقدر يحصل على المعلومة من ملف الطفل اللي كيكون في الإدارة لذلك يجب أن نكف عن مضايقة التلاميذ. وأوضح محسن بنزاكور دابا يلا كان هاد التلميذ الأم ديالو عاهرة شنو الغاية يلا عرف الأستاذ هاد الشي را حتى طفل ما اختار باباه ولا ماماه ولا المهنة ديالهم. وختم حديثه بالقول ما خصناش نكرسو في الطفل واحد الكراهية بشكل غير مباشر بعدم الاعتزاز بالانتماء وما نعطيوش فرصة للآخر للاستهزاء بالمهن فهادي كلها معطيات خاص الإنسان يرد بالو معاها ونكفو على هاد السلوك اللاأخلاقي ولا إنساني ولا تربوي لأنه حنا في مدرسة تربوية فما الغاية التربوية من هاد السؤال.

Morocco and International Relations

الحموضة هي الخلاصة.. كيفاش شافو الناس برامج رمضان!! نقاش.. البوركيني في المغرب قالتها أستاذة جامعية بإسبانيا.. اللي كيدافعوا على مخيمات تندوف من الخارج معارفينش آش واقع في هاد المخيمات جديد سعد لمجرد.. فيديو كليب سالينا سالينا دراسة: دخان السجائر يضر بالبصر عندها الزهايمر.. انتحار عجوز في طنجة تطوان.. جريمة قتل تنهي حياة شاب عشريني واخا مشى رباح وبوليف وأفتاتي.. الحمامة تهزم البيجيدي في انتخابات المضيق الفنيدق التقى برلمانيي حزبه في مراكش.. بنشماش ديمارا بالتراكتور صور

Issues of Moroccan Society and Immigration

الناس اللي كانو كيقولو عندنا منتخب ورجعات الثقة وصافي قربنا نمشيو لروسيا رجعو فهضرتهم من بعد ما تعادل المنتخب الوطني المغربي ضد مالي فباماكو. منتخب رونار قالوا عليه شي وحدين فالفايس بوك ما منتخب ما حتى وزة وأن الكالكيلاتريس هي الراعي ديال الفريق الوطني وبولفاف دار خدمتو وثقل على اللعابة. شي وحدين قالو باللي المنتخب ما كانش عندو الزهر مع مالي ومازال الحظوظ واخا المجموعة تعقدات. فايسبوكي ودادي قال بأن اللون الأخضر منحوس حيت أي ماتش كيلبسو المغرب كيخسر. بعض الفايسبوكيين كاعيين حيت باغيين يمشيو لروسيا باش يشوفو الزين. وكتب أحد الفايسبوكيين: دابا مغنشوفوش شارابوفا. حكيم زياش خدا حقو من الانتقادات وقالو ليه واهيا لمعفر تعفر غير بشوية.

Moroccan Sports and the 2022 World Cup

نشرت لبنى أبيضار بطلة فيلم الزين اللي في فيك المثير للجدل صورة لها مع صديق الأجنبي وأرفقتها بتدوينة حول تجديدها لحياتها العاطفية قائلة: الحب دايما فالأول كيكون زوين والأجمل حب مع الأجانب الكوفار الدليل عيط ليه البارح مع 7 د العشيية. وفي تدوينتها على الفايس بوك التي أثارت سخرية العديد من رواد مواقع التواصل الاجتماعي زادت أبيضار: قلت ليه صافي تأكدت أني مبقيتش كنبغي الأول قلبي برا وتأكدت أني كانبغيك وها هو خدى الطيارة وجا عندي وأصبحت معشوقة من جديد.

Celebrity News in Morocco on Social Media

محمد المبارك صب الإذاعي المغربي رشيد الإدريسي جام غضبه على اللاعبين المغاربة ونعتهم بـلاعبين ديال الزفت مستثنيا اللاعب نور الدين امرابط قائلا إنه الوحيد الذي كان يلعب بقتالية على أرض الملعب. ونشر الإعلامي صورة نور الدين امرابط على حسابه على إنستغرام اليوم الأربعاء 20 يونيو بعد خسارة المنتخب المغربي مباشرة. وأرفق الإدريسي منشوره بتعليق كتب فيه: تحية خاصة للاعب أمرابط الوحيد اللي حسيت بيه كيتقاتل وتيموت على بلاده بقية الفريق الله يأخذ فيكم الحق وما يجي حتى واحد يدافع عليهم باراكا غير الملعب اللي كان كامل جمهور مغربي واللي يستاهل من هذ اللاعبين ديال زفت أكثر بلا ما نهضر على بقية الشعب اللي نسا جميع المشاكل ديالو وثاق فيكم وعول عليكم تفرحوه وتنسوه همومه. حشومة عليكم.

Moroccan Sports and the 2022 World Cup

بكلمات مؤثرة ودموع وحسرة عبرت زوجة الأستاذ الجامعي ضحية الطائرة الإثيوبية التي تحطمت يوم أمس الأحد 10 مارس بعد 6 دقائق فقط من إقلاعها عن حزنها لفقدان زوجها الذي تعتبره قدوتها في الحياة حسب قولها. وأكدت زوجة الأستاذ الجامعي حسن السيوطي في تصريح لموقع كيفاش أن زوجها كان رجلا طيبا قائلة رجلي كان إنسان طيب بزاف كان فيه خويا والأب ديالي والابن ديالي والزوج ديالي وكلشي ولكن ضعت فيه. وأضافت وهي تغالب دموعها: كنت حاسة وما كنتش باغاه يسافر وقلت ليه كون غير خليتيك معانا هاد المرة وقال ليا لا را الواجبات ديالي. وتابعت زوجة الضحية حديثها قائلة وصلتو للمطار ورجعت وهو يعيط قال ليا بلي لقى الطيارة مشات عليه وبقى كيتسنى الطيارة الثانية هي اللي مشى فيها وما رجعش. وأكدت زوجة رئيس شعبة الفيزياء في كلية عين الشق: رجلي كان ديما ملي كيسافر غير كيوصل كيعيط ليا ويلا كان الليل كيصيفط ليا ميصاج وهاد المرة ملي ما وصلني والو بقيت النهار كامل وأنا كنعيط ليه وما كيجاوبنيش وأنا ندخل للإنترنت نبحث شنو كاين حتى لقيت بلي طيارة تحطمات وكانوا فيها جوج مغاربة صافي عرفت بلي هو.

Love Stories and Emotional Conflicts

ها قلبي ها تخمامي ها ما أتاني الله. البارح جاني السي إدريس لشكر ندير ليه الحساب باش يشوف واش غادي يكون كاتب أول للحزب ديالو ولالا وحيت واعدتكم باش ما نخبي عليكم والو نعاود ليكم آش قلت ليه. قلت ليه يا وليدي يا السي إدريس راه ضارباك العين من شحال هادي والحاجة اللي درتي فيها يديك ما كتصدقش وصعيب واش توصل لداك الشي اللي باغي توصل ليه. يا وليدي يا إدريس انت قلبك هشيش واخا كيبان عليك قبيح ولكن صحابك فالحزب ما يتيقوش فيك. عندك التابعة يا وليدي الكرش اللي عندك حتى هي حاسدينك عليها. سير يا وليدي دير شي تفوسيخة: جيب التراب اللي مشى عليه السي عبد الرحمان وشوية من القبر ديال السي عبد الرحيم وخلطهم مع الما ديال الروبيني وعنداك تشربهم غير دهن بيهم كرشك. دير النية وبات مع الحية وما تنساش كل صباح قبل الفطور دير شي تبخيرة بالتخليطة ديال الوردة وقول: الله يبعد فتح الله من طريقي الله يبعد المالكي من طريقي ويلا بغيتي ندير ليك العكس لهادوك جيب لي تصاورهم وهانا معاك ولكن يلا نجحتي ما تنسانيش. وقول التسليم - الوزير الأعرج: كنشتغلو باش نديرو قناة للأسرة والطفل وقناة وثائقية - بالصور من كازا.. استقالات في شبيبة الأحرار! - عن صنف الصورة.. محمد وراق يتوج بالجائزة الوطنية للصحافة - بالفيديو من الجزائر.. ملتح يخرب تمثالا وسط مدينة صطيف - كازا.. تفاصيل العثور على جثة مسن متحللة داخل شقته - تطوان.. بائع متجول بغا يحرق راسو قدام الباشوية - تأجيل الملف لإحضار البندقية التي نفذت بها الجريمة.. أرملة مرداس تبكي في المحكمة - موسم 2017-2018.. 587 ألف مغربي دارو التكوين المهني - باقي زايدين فيه.. واشنطن تستخدم الفيتو ضد قرار يرفض اعتراف ترامب بالقدس عاصمة لإسرائيل

Love Stories and Emotional Conflicts

قال البرلماني عن حزب الحركة الشعبية محمد السيمو إن علاقة صداقة تجمعه مع عزيز أخنوش رئيس حزب التجمع الوطني للأحرار مبديا إعجابه بالأمين العام لحزب العدالة والتنمية ورئيس الحكومة سعد الدين العثماني. وتحدث السيمو خلال استضافته في برنامج بدون لغة خشب أمس الجمعة 8 يناير على إذاعة ميد راديو عن علاقته بأخنوش قائلا: أخنوش صاحبي من 2011 ربينا الصحبة أنا وياه وهاداك رجل ما عندوش التعصب السياسي وكيخدم جميع الناس واخا تكون فحزب آخر وتمشي عندو تقوليه خصني الطريق ولا شي حاجة يعطيها ليك تقولو عندي شي بوفري غيدير عملية يعاونك أي حاجة تمشي عندو عليها يعاونك هو رجل قلبو كبير. وتابع المتحدث: أخنوش كسياسي خاصو يتعامل معاك كسياسي ولكن هو ما عندوش الحسابات ديال السياسة وماشي غير معايا كيدير الواجب مع كلشي وعاون ناس حتى فالعدالة والتنمية ومنهم المسعودي في تازة مسترسلا: حتى البيجيدي فيهم ناس مزيانين وأنا معجب بالعثماني. وعن حقيقة طرده من حزب الحركة الشعبية قال السيمو: لا أبدا عمر شي حد جرا عليا ولا تبرا مني أنا ما فراسيش هاد الشي أنا معزز مكرم مع الإخوان والعلاقة مع الأمين العام مزيانة. واستعرض السيمو خلال اللقاء الإذاعي بعضا من مساره الحزبي الذي اتسم بالترحال السياسي موضحا أنه تربي في الاتحاد الاشتراكي بحكم انتماء والده إلى حزب الوردة وأن أول ترشيح له كان تحت بافظة حزب الاستقلال بعدها التحق بحزب العدالة والتنمية تم حزب الساروت في سنة 2007 وحركة لكل الديمقراطيين في 2009 ثم البام ثم الحركة الشعبية. وتعليقا على ترحاله السياسي قال السيمو: أنا ما كنجبرش الراحة ديالي فالأحزاب رافضا اعتبار الترحال سلوكا سياسيا مرفوضا موضحا وجهة نظره بالقول: كون كانوا عندنا جوج أحزاب بحال دول أخرى ديك الساعة نجلس فحزب واحد ولكن ملي عندنا 39 حزب الإنسان اللي جبر راسو فشي حزب يمشي ليه.

Political Affairs in Morocco and Participating Parties

كيفاش عيش نهار تسمع خبار وتشوف وحدة معرية فالبحر. الأمر لا يتعلق بشاطئ مغلق كما هو مألوف وإنما بشاطئ مفتوح أمام الجميع. كيفاش الواقعة تعود إلى يوم الجمعة 31 غشت الماضي في شاطئ دار بوعزة ضواحي الدار البيضاء. شاهد عيان يروي لـكيفاش أنه في حدود منتصف النهار وصلت شابة رفقة شاب سيظهر أنهما تونسية وجزائري. السيدة حايدات حوايجها ولبسات المايو شوية حايدات السوتيامات وجلسات كتشمش قدام البحر غير أن الأمر لم يتوقف عند هذا الحد فـالدرية طلعات فوق صاحبها وبقات متكية عليه يروي الشاهد لـكيفاش. الأمر لم يرق المصطافين فـجماعة من المهاجرين المغاربة مشاو عندهم وقالو ليهم هاد الشي اللي كيديرو ماشي معقول الدري قال ليهم راني قلتها ليها ما دارتش بكلامي. إيوا الحمد لله ملي وقفات الأمور عند هاد الشي.

Marine and Agricultural Activities in Morocco

استغل عبد الإله ابن كيران الأمين العام لحزب العدالة والتنمية الكلمة التي ألقاها في الجمع العام الانتدابي للمؤتمر الوطني الثامن الذي عقدته الكتابة الإقليمية للحزب في الصخيرات تمارة يوم الأحد الماضي 17 شتنبر للحديث عن النقاش المطروح داخل الحزب حول تغيير النظام الداخلي لفتح الباب أمام حصوله على ولاية ثالثة. وقال ابن كيران مخاطبا أعضاء حزبه الآن نحن أمام استحقاق كبير اللي هو المؤتمر اللي غادي يفرز لينا قيادة جديدة قيادة جديدة بمعنى أنها غتختار في داك الوقت في حالة ما إذا غيرو الإخوان القانون حيث القانون لا يسمح باش نترشح وهذا هو الطبيعي في حالة ما إذا غيروه واختاروني غادي نكون أنا الأمين العام. واسترسل المتحدث: ولكن يلا ما كنتش واش غنوقفو صافي ما تلينا نديرو والو حتى يرجع إلينا موسى ما يمكنش. واش هاد الشي قايم غير على عبد الإله ابن كيران حرام هاد الكلام يتقال هاد الشي قايم على منطق ومرجعيات. وأضاف ابن كيران: يلا كنتو قايمين غير عليا آ الإخوان غير سيرو فحالتكم لأن واحد النهار غنمشي.. خاص هاد الشي هذا يمشي كنت أنا هو الأمين العام مبارك ومسعود ما كنتش غادي يكون واحد آخر وما كاين حتى مشكل اللي كان الإخوان يلتفو حولو ويستمرو بنفس المنطق.

Political Affairs in Morocco and Participating Parties

عبر مغني الراب طه فحصي الشهير فنيا بـ الغراندي طوطو عن استغرابه من الضجة التي أثيرت حوله بسبب تلفظه بكلمات خادشة للحياء أثناء إحيائه إحدى سهرات احتفالات الرباط عاصمة للثقافة الإفريقية والتي بلغ صدها أروقة البرلمان. وقال طوطو خلال استضافته اليوم الجمعة 21 أكتوبر في برنامج بدون لغة خشب على إذاعة ميد راديو واش طوطو خسر الهضرة أخطر من قضية التهامي بناني اللي مقتول وباقي ما عارفينش فين كاين وواش مقتول واش طوطو خسر الهضرة أخطر من قضية الدري اللي كان فالفرق ديال البيغ وتقتلت فكسيدة واللي قتلو باقي كيدور ولا قضية مريم اللي ماتت بالإجهاض. وردا على الجدل الذي أثير حول إعلانه وبشكل علني أمام الجمهور تعاطيه للمخدرات خلال الندوة الصحفية الرسمية للمهرجان قال طوطو: أنا مبلي والله يعفو ولكن راه ما كنشجع حتى واحد على هاد الشي. وأضاف مغني الراب: أنا ما كنتش كاع باغي ندير الندوة حيث كنت عارف انوقف قدام وسائل إعلام ما غيسولونيش على خدمتي ومشاريعي اللي جايين حنا كنا فحدث فني وجاي باغي نغني ماشي نهضر على القرقوبي والزق. وتابع المتحدث: أنا كنكمي وما كنخبش ماشي كنفوح ما كنفوحش بالبلية كنفورح بأرقامي القياسية كنفوح بالتوندونس اللي كنبقى شادها شهر. واعتبر طوطو أن كلامه خلال الندوة والمهرجان فهم في غير محله موضحا: الأجيال ما كيفهموش بعضياتهم يمكن انا ما غنفهمهومش وهوما ما غيفهمونيش داك اللي درت ماشي نهاية العالم وأنا يلا كان مفروض عليا نعتذر انطلب السماحة من العيالات اللي كانو حاضرين. وأضاف طوطو مستغربا الضجة التي أثارتها تصريحاته: بحال يلا أنا هو المشكل ديال هاد الجيل وأنا اللي كنجيب الفنيد وعندي تيرانات كنبيع فيهم والفيلم كامل داير عليا أنا فالوقت اللي أنا هضرت بطلاقة وهادا المشكل الوحيد اللي كان ما عدا يلا ما كانتش حرية التعبير وسائل الإعلام عارفيني باقي صغير باقي طايش. واستعاد الرابور بعضا من شريط أحداث ذلك اليوم موردا: صليت الجمعة ومشيت للمقبرة مشيت زرت الواليدة ومن بعد مشيت للندوة ومشيت ليها غير حيت ليكيب أصروا عليا نمشي وفالندوة قلتها قلت ليهم أنا جاي نهضر على الموسيقى وكيسولوني علاش ترفضات ليك الفيزا وخلاصة القول 170 ألف واحد جا تفرج داك النهار ومشاو ناشطين وفرحانين واللي مقلق غير سامع. وعاد طوطو ليجدد اعتذاره قائلا: يلا كان خاصني نعتذر كنقول ليكم سمحوا ليا ولكن راه ما ندمتش علاش داك الشي اللي قلت فوق المسرح أنا هضرت بلغة الشباب كاملين وهاد الشي علاش قلت ليك كاين صراع الأجيال ما كيتفهموش هضرتي خرجات هاكاك وصافي ورفيق بوبكر دار كثر مني وباقي كيدوز فالتلفزة.

Celebrity News in Morocco on Social Media

كيفاش جاب الله هدف في انتظار هدفي التأهل. كيفاش انتهى الشوط الأول من المقابلة التي تجمع المنتخب المغربي بالمنتخب الموزمبيقي اليوم السبت 13 أكتوبر في مدينة مراكش بهدف لصفر لفائدة المنتخب الوطني. الهدف سجله عبد العزيز برادة في الدقائق الأخيرة من المقابلة التي عرفت سيطرة للمنتخب الوطني وإهدار هدفين. رشيد الطاوسي مدرب المنتخب الوطني كانت عليه العين ففي إحدى اللحظات ظهر الطاوسي وهو كيحيد الفيستا ملي تعصب وطلع ليه الدم والماتش كامل وهو كيغوت. الطاوسي دار واحد اللقطة زوينة ملي جونكلا بالكرة واللي عجبات الجمهور.

Moroccan Sports and the 2022 World Cup

محمد المبارك المغاربة في المباراة ديال إيران كل واحد شنو التوقع ديالو غير هو ماشي كلشي متفائل. كيفاش متفائلون قالو باللي المغرب غادي يربح إيران بنتيجة عريضة وغادي يربح البرتغال حتى هي وبهاكا غادي يكون ضمن التأهل ومع ذلك سيفرض التعادل على منتخب إسبانيا في الماتش الأخير. بغاو غير التأهل هادو شافو باللي المغرب غادي يربح إيران بصعوبة وغادي يتعادل مع البرتغال وفي المباراة النهائية غادي يخسر مع إسبانيا ولكن سيتأهل بفارق الأهداف حيث ما غاديش يخسر مع إسبانيا بنتيجة ثقيلة. متشائمون هادو قتلو أي أمل للفوز وقالو باللي المغرب غادي يخرج خالي الوفاض خسارة مع إيران ب1 لصفر وخسارة مع البرتغال ب2-0 ثم خسارة أخرى مع إسبانيا 4-0.

Moroccan Sports and the 2022 World Cup

محمد المبارك المغاربة كيعجبهم الواحد اللي كيدير انتقادات بطريقة هزلية لهذا كنلقاو باللي فيديوهات خالد شريف دائما من الأوائل في توندونس. بلاك موصيبة واحدة من أكبر القنوات على يوتيوب اللي وصل العدد المتابعين ديالها لأزيد من 782 ألف وعدد المشاهدات الإجمالي 52 مليون مشاهدة. الهجرة خالد شريف يوتوبر مغربي عندو 38 سنة من مواليد قصبة تادلة شد الإجازة في الاقتصاد وهاجر لكندا وخدم إطار بنكي. ومن بعد الشهرة ديالو على قنوات التواصل الاجتماعي قرر يرجع للمغرب ويخدم ككوميدي فويب ومع جرائد كصاحب عمود بالفيديوهات اللي كيدير. البداية البداية الرسمية ديالو في عالم اليوتيوب كانت سنة 2012 فاش دار قناة بلاك موصيبة على يوتيوب. الاسم اللي خداه من أغنية ديال كروب مغربي اسمو هوبا هوبا سبيريت ودار فيديو أول مرة على البورطابل والتأثير ديالو على المجتمع. هاد الفيديو ما لقاش تفاعل كبير ولكن خالد ما توقفش وكمل بنفس النهج وبقى كيدير فيديو كل أسبوع كيهضر على الوقائع اللي كاينة فالبلاد بطريقته الخاصة. التلفزة بعد سنة خالد شريف غادي يرجع من اليوتوبرز المعروفين وغادي يجيوه عروض من جرائد يخدم معاها بحيث كيقاد ليهم فيديو على شي موضوع ديال ساعة ويحطوه في الموقع ديالهم مقابل مبلغ مالي ومن بعد غادي يلتحق بفقرة تلفزية على قناة مغربية. الإشهار ورجوعا الى القناة الافتراضية خالد شريف فاش وصل 100 الف متابع وغادي يشد الدرع الفضي ديال يوتوب الشيء اللي غادي يخلي العديد من المستشهرين يعرضو عليه يدوزو وصلات إشهارية في الفيديوهات ديالو. الطابوهات واستمر خالد في هاد النهج ودائما كيهضر على شنو واقع فالمغرب بطريقة كوميدية وواخا كيحاول يهرب ما يهضرش على الدين والسياسية باعتبارهم طابوهات وكرة القدم حيث ما كيعرف عليها والو والسبب أنه ما كانتش كتعجبو من الصغر ولكن يبقى شريف واحد من أنجح وأشهر بودكاستر في المغرب واللي كيعطي محتوى يستحق.

Celebrity News in Morocco on Social Media

زوج أخوات مراهقات إيناس وفرح دارو البوز بشكل كبير على مواقع التواصل الاجتماعي فتونس فالأيام الأخيرة من بعد ما انتشرت الصور ديالهم شبه عاريات على صفحات مواقع التواصل الاجتماعي. بحث عن الشهرة صور كثيرة للثنائي اللي كيقلب على البوز حيث ما عندهم حتى شي رسالة بغاو يوصلوها من غير إثارة الجدل والشهرة الافتراضية هاد الشي اللي خلى رواد مواقع التواصل الاجتماعي التونسيين كيسبو في لبنات وكينشرو صورهم مطالبين بتدخل الوالدين ديالهم باش يوقفوهم على هاد الأفعال. الأم فراسها الخبار وبطبيعة الحال مع كثرة النشر هاد الشي وصل للوالدين ديالهم وبالأخص الأم واللي دارت فيديو البارح الثلاثاء 25 شتنبر كتقول فيه باللي هي موافقة على هاد الشي اللي كيديرو بناتها. وقالت جملة خلات المنتقدين مصدومين ملي قالت: أنا اللي نصور بناتي فالدوش. بين الأمس واليوم هاد الواقعة رجعات ذاكرة التونسيين لسنة 2013 فاش واحد الناشطة نشرات صور صدرها عاري وتمت المتابعة ديالها قانونيا بتهمة التعدي على الآداب والقضية كبرات ودخلت جمعية نسوية أوكرانية على الخط الشي اللي خلى القضية تاخذ بعد دولي. ولكن الاختلاف اللي كاين دابا أن القوانين في تونس تبدلات بزاف وبالأخص مع تقرير لجنة الحريات الفردية والمساواة اللي خرج شهر غشت الماضي واللي كيأكد على الحريات الفردية وحرية الجسد.

Celebrity News in Morocco on Social Media

انتقد وزير العدل عبد اللطيف وهبي الأوضاع التي توجد عليها بعض محاكم الممكلة مؤكدا على ضرورة تغيير نظرتنا للمحاكم. وقال وهبي في جلسة الأسئلة الشفوية اليوم الاثنين 15 نونبر في مجلس النواب المحاكم خاصها تكون محاكم بمواصفات جديدة ما يدخلش المواطن ويبقى مجلي خاص يعرف فين يسول ويجيه الجواب ما يبقاش المحامي هاز البذلة ديالو وكيدور فالمحاكم خاص تكون ليه مكان محترم. واسترسل المسؤول الحكومي منتقدا: ما يمكنش القاضي يجلس 12 ساعة فالمكتب ديالو خاصو مكان محترم في يمشي يستراح فين ممكن ليه ياكل ولا يتغدا ما يمكنش تدخل للمحاكم وكتشم ريحة العدس وريحة سكسكو لأن الناس الموظفين الله يحسن العوان كيجيبو معاهم الماكلة ديالهم. وقال وهبي: خاصنا نغيرو النظرة ديالنا للمحاكم ملي نغيرو نظرة للمحاكم غنديرو مشاريع ديال محاكم عصرية. وخلال الجلسة كشف الوزير أن ميزانية تشييد بنايات المحاكم بلغت 3 ملايير درهم منذ 2021 متسائلا: باقي عندنا مشكل وحتى المحاكم التي تم تشييدها تحتاج عدة تعديلات مثلا الرباط قمنا بتشييد قصر الثقافة لا يحتوي على موقف سيارات.

Political Affairs in Morocco and Participating Parties

محمد العطاري تـ: كريم نايتسي وأخيرا دوا السيد اللي ما كيبان عليه لا فرح ولا حزن ولا غضب بحالو بحال أبو الهول. كيفاش امحمد فاخر مدرب فريق الرجاء البيضاوي قال في حديث لموقع كيفاش إنه مع الكرة كيكون وقت عمل والابتسامة اللي كيبغي هي اللي كتكون على وجوه الرجاويين.

Moroccan Sports and the 2022 World Cup

خلال استضافته في لقاء خاص على إذاعة ميد راديو مساء اليوم الجمعة 9 مارس تحدث عزيز أخنوش رئيس حزب التجمع الوطني للأحرار ولأول مرة عن مرحلة ما عرف بـالبلوكاج الحكومي ورد على من اتهموه بأنه سببا في فيه. وعن روايته لتفاصيل ما وقع قال أخنوش: أنا ما ناخدش موقف غنعاود القصة باش كل واحد ياخد الموقف اللي بغا أول ما تعلن على رئيس الحكومة كان التغيير غيكون على رأس التجمع وعرضو علينا نكون معاهم خممت قبل ولكن قلت جا الوقت باش حتى أنا ندير يد الله فتنمية البلاد. وتابع: عيط ليا ابن كيران وقالي واش تبغي نتشاوفو قلت ليه أنا باقي ما وليت رئيس ولكن يلا وليت رئيس غنمشي معاك فالحكومة وقال ليا أنا غنتسنى قلت ليه دير اللي بغيتي ولكن يستحسن تستغل الوقت وبدا المشاورات وملي نكونو واجدين نجي عندك. وبعد انتخابي على رأس الحزب يضيف المتحدث الغد ليه مشيت عندو وقبل كان علن أن الاتحاد الاشتراكي غيدخل والاستقلال هوما علنو أنهم كاينين فالحكومة وملي مشيت عندو مشيت على أساس نكمل واحد الفريق قلت ليه لك الاختيار فطريقة المشاورات ولكن على الأقل كان عليك تبدا مع الأغلبية ديالك اللي كانت معاك ديك الساعة يلا مابغاش شي واحد شغلو هداك. وأضاف: ودار بينتنا نقاش ما غاديش نذكرو كلو.. طلبنا بعض الأمور اللي غتبدل فالطريقة باش شتغلنا 5 سنين اللي فاتو وداك الكلام اللي قلت ما عجبوش. وعن اشتراطه عدم القبول بحزب الاستقلال ضمن الأغلبية للمشاركة في الحكومة قال أخنوش: بالنسبة لينا الإشكالية هي أننا نمشيو عام ولا عامين ونطيحو الحكومة ولا نمشيو مع واحد المسؤول حنا غادين في اتجاه وهو غيدينا فاتجاه آخر ما كانش عندنا مشكل مع الحزب ولكن مع قيادي في إشارة واضحة إلى الأمين العام السابق لحزب الاستقلال. وزاد أخنوش ساردا روايته لما وقع: ملي وقع هاد الشي كامل ولات الحسابات خصني 30 وخصني 20 وبقا النقاش ومن بعد القضية ديال موريتانيا البيجيدي تراجع وجينا كنهضرو على الاتحاد الاشتراكي اللي ما شاركش 5 سنين فالحكومة وهو حليف قلنا باش تكون عندنا الأغلبية نزيدو الاتحاد حيث عندو كفاءات قالو لينا لا ماشي بسبب الإيديولوجية حيث معانا التقدم رغم أنهم كانو بغاوه فالأول يدخل حنا مافهمناش. وحول وصفه بـالحاضن للاتحاد الاشتراكي قال أخنوش: يلا كنت حاضن للاتحاد راه حتى هوما كانو حاضنين للأحزاب اللي كانو معاهم إذن هاد الشي ما كاينش الأمر أن كل واحد كيشوف مصلحتو فين كاينة باش يكون فموقع لائق ديال المشاورات مع رئيس الحكومة وكنا حنا والاتحاد الاشتراكي والاتحاد الدستور والحركة مرة مرة كنتكلمو ولكن ما كانوش مواقف إلا الموقف اللي خدينا واحد النهار ملي قال باللي راه كيضيع الوقت وهنا درنا موقف وقالنا راه حتى حنا كنضيعو الوقت يلا بغيتنا بغينا كاملين وتماك ما عجبوش الحال وقال انتهى الكلام. وردا على اتهامه بكونه جاء لعرقلة مهمة ابن كيران والتخلص منه قال أخنوش: أنا جيت ناخد مهمة فالحزب وولاد الحزب هوما اللي جاو عندي واقترحو عليا أنا عندي مهمة وطنية هي القيام بواجبي فالحزب أما أنا كنت ديما كنقول لابن كيران ما تبقاش واقف على الاتحاد راه الاتحاد فيه ناس مزيانين وغادي يشتغلو وكنت كنشجعو باش يزيد بديك العجلة ولكن مع الأسف ما بغاش يرجع على داك الخط وحنا ما كانش ممكن نمشيو بدون الاتحاد أولا لأن الاتحاد عندو إمكانيات وثانيا باش نكون حكومة قوية أنا كانت عندي علاقة طيبة معاه علاش ندير ليه العصا فالرويضة.

Political Affairs in Morocco and Participating Parties

آخر الأخبار - ماتقيش ولدي عن قضية تزويج قاصر في تطوان: شكرا للبوليس - أزيد من 148 ألف دوزوه.. النقلة حتى فامتحان البوليس! - ضرب11 واحد وهرب من الصبيطار وتخبى عند مو اللي كانت حتى هي سكرانة.. اعتقال مول الكسيدة فمراكش! - بالصور من الرباط.. بركة مسخن كتافو بقيادات الاستقلال - نزار بركة: أنا ماشي مرشح ديال المخزن - بينها كوريا الشمالية وإيران وليبيا والصومال.. مواطنو 8 دول ممنوعون من أمريكا - كانت تزن نصف طن.. وفاة أسمن فتاة في العالم - طالب بفتح حوار جدي معهم وإطلاق سراحهم.. المرصد المغربي للسجون خايف على صحة المعتقلين اللي دايرين إضراب عن الطعام - السنغال.. الملك يهنئ الخليفة العام الجديد للطريقة التيجانية

Security and justice issues in Morocco and Related Events

رفض بوبكر سبيك الناطق الرسمي باسم المديرية العامة للأمن الوطني والمديرية العامة لمراقبة التراب الوطني وصف أجهزة الأمن المغربي بـالبوليس السياسي. وقال سبيك خلال استضافته أمس الجمعة 24 دجنبر. في برنامج بدون لغة خشب على إذاعة ميد راديو حنا مغاربة بحالنا بحال كاع المغاربة والهاجس ديالنا هو الهاجس ديال جميع المغاربة هو أن بلادنا تعيش في الأمن والاستقرار وتحقق الأوراش التنموية دياله. وأوضح المسؤول الأمني أن ضابط الشرطة القضائية اللي خدام فالفرقة الوطنية راه بحالو بحالو ضابط شرطة القضائية اللي خدام فالدائرة بحالو بحال ضابط الشرطة القضائية اللي خدام ففرق الشرطة القضائية بحالو بحال داك حراس الأمن اللي فالشارع العام كلهم بحالهم بحال غير هاد الشخص عندو ولاية ترابية ممتدة على الصعيد الوطني. هذا الأمر يعتبره سبيك ماشي امتياز لأنه كيدير اختصاص وطني وكيخضغ للسلطة القضائية ديال النيابة العامة المشرفة على البحث مثلا يلا مشى دار البحث فبني ملال راه كيخضع لسلطة الوكيل العام ديال بني ملال ولكن فقواعد الاختصاص الاستثنائي اللي عندو هاد الاختصاص الوطني عندو في حالة ارتكب جريمة عندو ترسانة قانونية كتأطر راه بحال داك موظف الأمن بحال هاداك مثلا البسيج الضباط ديال البسيج بحالهم بحال ضباط الفرقة الوطنية غير هادوك عندهم ولاية نوعية مقيدة كيخدمو غير فالمادة 108. وأضاف المتحدث باسم الأمن والديستي: حنا ما كنديروش السياسة راك شفتي العملية الانتخابية كيفاش كتدوز حنا كنعاونو فتوفير الأجواء الأمنة لممارسة السياسة هادا هو التقاطع ديالنا مع العملية السياسية أنا موظف كندير إنفاذ القانون وكندير الأمن أنا ما كنديرش السياسة. كما رفض سبيك وصف أجهزة الأمن بـالأجهزة القمعية موردا: لفظة القمع هي لفظة معيبة فيها ازدراء لموظفين مكلفين بإنفاذ القانون وملي كتقوليهم الأجهزة القمعية راك تزدريهم وتستهجنهم وتستهجن المحيط الاجتماعي ديالهم هاد اللفظة مشوبة بتبخيس العمل اللي كيقومو به. واسترسل المسؤول الأمني: اللي كيقول علينا قوات القمع كيتعامل معانا بحال يلا حنا كنجيو وكنجيرو على الناس حنا كنحاولو ما أمكن أنستة التدخلات ديالنا وماكنفضوش الاحتجاجات المشروعة واش هاد الناس دارو تصريح للسلطات باش يديرو التجمهر فالشارع العام خود آسيدي التصريح من السلطات واحترم القانون يلا كان المنع وتبلغتي بالمنع راه خاصك تمتتل. وذكر بوبكر سبيك في هذا السياق بعدد التجمهرات التي شعدتها سنة 2011 ضمن ما عرف إعلاميا بـالربيع العربي قائلا: نرجع معاك ل2011 كانت عندنا أكثر 90 ألف وقفة احتجاجية 85 فالمية كلها كان تدبير الحشود بدون تفريق واش هادا كيعني أننا قوات قمع علاش حنا كنراهنو على الفض عن بعد لأنه كنحاولو النأي بموظف الشرطة عن الاحتكاك المباشر المتجمهرين وتم اللجوء لأنانيب ضخ المياه المتحكم فيه. وعن أسباب حدوث احتكاكات بين قوات الأمن والمتجمهرين في بغض التظاهرات التي عرفتها العاصمة الرباط قال سبيك: راه وخا كيخضع الشرطي لعملية تأطير مية فالمية راه يقدر الاستفزاز يخلق ليك الانزلاق راه كاين نوع من التجمهرات كيكونو فيهم البعض كيجيبو معاهم المخيط وملي كيجلسو كيضربو الشرطيين فرجليهم بداك المخيط وفعلا نقلنا شحال من رجل أمن للسبيطار حيت مضروب بداك المخيط القديم ديال الحلفة. وتابع: هاد الشي ما كيشوفوهش الناس هاد الاكراهات ما كيشوفهمش وأنا هنا لا اصوغ الانزلاقات أو التجاوز ولهذا السيارات الجديدة ديال الشرطة درنا فيها كاميرات وكنأمرو جميع قوات حفظ النظام بتوثيق تدخلاتها باش نرجعو ليها يلا كانت هناك شي شكايات كيدة أو يلا كان هناك تجاوز من طرف موظفي الشرطة لترتيب الجزاءات. وشدد الناطق باسم الأمن والديستي أن أجهزة الأمن المغربية وصلت لمستوى شرطة مواطنة وإلى مستوى متقدم من التحديث والعصرنة لأن مناط وجود المؤسسة الأمنية هو خدمة المواطن وحتى حنا عندنا شهادة الايزو لأن خدماتنا حتى هي كتخضع لمعايير الجودة.

Security and justice issues in Morocco and Related Events

بقلم: نجيكم نيشان شي باغي يدخل للحكومة وشي ما باغيش مالين المقاعد القليلة كيتحكمو في التشكيلة ومول أكثر المقاعد ما لاقيش الحل وما لاقيش بديل وزيد وزيد هاد الشي كامل كيحيلنا لدوك المقابلات اللي كيتلعبو في الدروبا. الماتش كيبدا وما كنعرفوش إمتى غادي يسالي. علاش زعما ما تكونش مدة محددة لتشكيل الحكومة صافي غير الحكم يقول بداو واللعابة يبقاو يجريو ويجاريو حتى يسخفو وملي يجيو يشوفو يلقاو راسهم لعبو 4 ساعات ولا 4 أشهر والأكثر من هذا حتى الملعب ما كيطراسيوهش غير اللي عندو شي ركابي يجري ما كاين توش ما كاين كورنير ما كاين تسلل. سير أنت كاع دور على الشبكة ورجع ماركي حتى الالتفاف زوين. ومول البالون ملي ما كيخليوهش يلعب على خاطرو كيهز كورتو ويغضب ليهم ويمشي يعتكف في دارو حتى يجيو يبداو يزاوكو فيه: ها العار يلا ما هبط راه نخليوك تماركي. هاد الشي ديال تشكيل حكومة خاصو شي قانون تنظيمي باش اللي شد السوارت يعرف راسو آش تابعو وشحال ديال الوقت خاصو يلعب فيها راه مصير بلاد وعباد اللي كضعيع بهاد البلوكاج.

Moroccan Sports and the 2022 World Cup

دافع المحلل السياسي ورئيس المركز الأطلسي للدراسات الإستراتيجية والتحليل الأمني عبد الرحيم المنار السليمي عن قرار المغرب استئناف الاتصالات الرسمية مع إسرائيل مشيرا إلى أن المطالبة بطرد رئيس مكتب الاتصال الإسرائيلي في الرباط صادرة عن تيار يتغذى من البروباغندا. ورد السليمي خلال استضافته في برنامج بدون لغة خشب أول أمس الجمعة 21 ماي على إذاعة ميد راديو على من وصفوا قرار استئناف المغرب لعلاقاته مع إسرائيل بالخاطئ موضحا: المغرب عندو المصالح ديالو واش كاين شي دولة كتاخد القرار بلا ما تحسب المصالح المغرب عارف المصالح ديالو. وأضاف الأستاذ الجامعي: هاد الخطاب اللي كيهضر دابا هو تيارات إسلامية متسائلا: كيفاش خرجو ديك المرة ونهار الكركرات ضربو الطم لأنه هو ما عندوش مفهوم الأمة واش كتعرفو خطورة أش كان ممكن يوقع فالكركرات راه الجزائر كانت ناوية تدير لينا ما دارت اسبانيا للبرتغال شكون غيقبل هاد الشي. وقال السليمي متحدثا عن المطالبين بإعادة قطع العلاقات مع إسرائيل احتجاجا على العدوان الفلسطيني على قطاع غزة: هاد التيار اللي كيغوت دابا خدام أجندة أخرى وفهاد الشي ديال غزة كلشي عندو مصلحتو مثلا أردوغان كيقلب على مصلاحتو أردوغان أي حاجة يحط فيها رجلو راه عندو فيها مصلحة مصر كتساند حماس لأن مصر كتحس باللي كاينة مؤامرة على سد النهضة وإيران كاينة تماك باش تتقوى المغرب هنا هو الوحيد اللي ملتزم بالقضية. وأشار المحلل السياسي إلى أن دعوات طرد رئيس مكتب الاتصال الإسرائيلي في الرباط صادرة عن تيارات كيتغداو بهاد البروباغندا ملي كيكون السفير الفلسطيني والسلطات الفلسطينة كتشكر المغرب اللي قدم مساعدات وكيدير دور لحل الأزمة ومتوقع أنه يدخل فمبادرات للحل وأنت عوض تناقش مسألة دوك الناس اللي كياكلو العصا تماك جيتي لهنا تجري على رئيس المكتب واش هادي ماشي فهامة ناقصة. وعبر السليمي عن استغرابه من تضامن البعض مع الفلسطينيين مستكثرين إبداء التضامن مع قضايا وطنية قائلا: هاد الناس اللي ما قدروش يتضامنو ملي وقع هاد الشي فالكركرات واش هنا ما عندناش شهداء ولا دوك الناس ما يستاهلوش مردفا: واش عيب أنك تدافع على بلادك أيه نتخاصم مع الحكومة وننتقد ولكن شاد فالبلاد لأنه كاين مفهوم الدولة.

Issues of Moroccan Society and Immigration

محمد المبارك مبارك بوصوفا أكبر لاعب سنا في المنتخب المغربي 32 سنة وصاحب ثاني أعلى راتب من بعد بنعطية كيشد 4 ملايير سنويا وامتيازات اللي تقدر توصل حتى ل2 مليار ولكن مسألة أنه باقي عازب دايرة ليه مشكل. كيفاش أنا وحيد في المدة اللي دوز مبارك بوصوفا في روسيا عاش حياة الغنى والترف كانت عندو سيارة بينتلي الثمن ديالها يتجاوز 200 مليون سنتيم وسيارة رانج روفر وفيلا كبيرة وكل ما يتمناه أي شخص ولكن غابت عليه السعادة وهاد الشي اللي أكد هو ملي قال: عندي كلشي ولكن أنا بوحدي. جميلات حياة بوصوفة العاطفية وخاصة في روسيا كانت مليئة بالجميلات أبرزهن عارضة أمريكية سميتها عايشة دياز اللي تعرف عليها فديسكوتيك واحدة من أجمل العارضات فالمجلات الكبار وجات معاه للمغرب ودوزو أوقات جميلة. ولكن الوالدين ديالو عارضو ليه الزواج بيها. الأب ديالو قال في تصريح لقناة أجنبية: بغيت ولدي يتزوج امرأة عندها أخلاق وتتحمل المسؤولية أما الحب تيجي من بعد بغيت نشوف أحفادي الحياة راه فانية وكذلك الأم ديالو ما بغاتوش يتزوج أجنبية وقالت: بغيت ولدي يتزوج مغربية ومن الأحسن تكون من المنطقة ديالنا عبودة وحتى الأخ ديالو تدخل وقال: البنات دابا مشكل اللى تزوجتي بيها وطلقتو تدي ليك نص فالثورة ديالك. الدين ومن بعض المعارضة ديال عائلتو بوصوفة حتى هو قرر يكون الدين هو أساس الاختيار ديالو وقال باللي الزوجة الصالحة ما غاديش تجيبها من الديسكوتيك. دابا بوصوفة غادي يلعب نهائيات كأس العالم رفقة المنتخب المغربي وحنا على يقين أن مراتو ما غاديش يجيبها هاد الأيام حيث أصلا دوز في روسيا خمس سنوات وما لقاش.

Moroccan Sports and the 2022 World Cup

اعترف الفنان حاتم عمور بأنه كان يغني في بداياته في الكباريهات. وأكد عمور الذي مثل في برنامج في قفص الاتهام على إذاعة ميد راديو أنه اشتغل في الكباريهات من أجل إنتاج أغاني خاصة مضيفا خدمت فكباريهات حيت ما كانش عندي الفلوس باش نتج أغاني ديالي حيت كنت كنحلم نكون واحد النهار نجم. وأضاف: ودابا ما بقيتش كنغني فالكباريهات.

Celebrity News in Morocco on Social Media

فاتح ماي هاد العام داز بارد وعدد قليل ديال الناس اللي خرجو يحتجو ولكن كانو فيه شي لقطات. ابن كيران من لالة ميمونة: واش بغاو نديرو الانتخابات بلا ما نذكرو الله مضحك.. مقلب في الشارع باللغة العربية! مؤثر.. نوستالجيا الراحل محمد التميمي على قناة مصرية.. حوار مع سعد لمجرد ترأسها العثماني.. الملك يقيم مأدبة غذاء على شرف رئيس الحكومة الإسبانية طوكيو.. الأميرة للا حسناء تستقبل يابانيات رائدات من منطقة زايدة.. عندما يكون الزعفران مورد رزق للنساء إلباييس: إسبانيا طلبت من المغرب تقديم ملف ثلاثي لتنظيم مونديال 2030 الاثنين والثلاثاء.. عطلة الأمطار القوية والثلوج والرياح

Morocco and International Relations

نشرت صفحة محمد السادس على الفايس بوك والتي يشرف عليها سفيان البحري مساء اليوم الأربعاء 27 يونيو صورة للملك محمد السادس رفقة البطل المغربي في رياضة الجيدو عادل بلكايد زأبنائه. ونقلت الصفحة عن بلكايد قوله: ملكنا سما ليا ولدي ومنين تلاقيناه فباريس وما شافوش قال ليا فيناهو إسماعيل. وأوردت الصفحة نقلا عن البطل المغربي دائما قوله: تلاقينا أنا ووليداتي جاد وأنيس بملكنا فصيدلية درك ستور في باريس سلمنا عليه وهدرنا شويا وسولني على وليداتي شنو كايديرو قلت ليه أبطال فالجيدو. وتابع بلكايد بالقول: سولني على ولدي إسماعيل للي سماه سيدنا قلت لو ماكاينش دابا حيث كايوجد لبطولة إفريقية وقال ليا الله يسهل عليه فالأخير قلت لملكنا كيبقات الصحيحة قال ليا الحمد لله دابا بخير.

Morocco and International Relations

تسبب المهاجم الدولي عبد الرزاق حمد الله في انقسام بين الجماهير المغربية بين مؤيد لمغادرته معسكر المنتخب المغربي ومعارض لهذا الفعل الطائش وغير المحسوب كما أثارت احتقانا كبيرا وسط المشجعين. حمد الله عندو الحق! واستغلت مجموعة من مثيري الفتنة حادثة حمد الله لإدعاء وجود عصابة تحكم المنتخب المغربي وترفض جميع الملتحقين الجدد داخل عرين أسود الأطلس. ونشرت صفحة على الفايس بوك تدوينة تنتقد فيها وجود بعض اللاعبين كفيصل فجر والمهدي بنعطية ومبارك بوصوفة في المنتخب مدعية أنهم يتحكمون في الكواليس. وكتب أحد المنتقدين معلقا: المنتخب حاكمينو الزماكرية ما كيبغوش اللي كبرين فالمغرب ودون آخر: قرار منطقي وشجاع في ظل وجود نقابة داخل المنتخب الوطني من لاعبين انتهت مدة صلاحيتهم كاللاعب فجر وبوصوفة. ما كايناش نقابة وهاد الشي عادي وردا على أصحاب سيناريو وجود نقابة داخل المنتخب ردت مجموعة من رواد مواقع التواصل الاجتماعي بتدوينات يوضحون فيها أن المنتخب المغربي يضم لاعبين من مواليد المغرب كعبد الكريم باعدي ورضا التكناوتي اللذان سيرافقان المنتخب المغربي إلى مصر مشيرين إلى أن ما حدث مع حمد الله يرجع إلى عدم تأقلمه مع المجموعة وليس لوجود نقابة. وكتب أحد المعلقين على صحفة كيفاش على الفايس بوك: حمد الله ما خاصوش يغادر المعسكر ما عندوش شي عذر واخا يديرو عليه النقابة خاصو يبقا ويفرض راسو فالمنتخب راه النقابة كتكون حتى فالدوري أي لاعب جديد كيلقى صعوبة وخاصو يصبر حتى يدير بلاصتو وسطهم هاد الشي ما كاينش غي فالكورة حتى إلا لقيتي خدمة جديدة تلقى نفس المعاملة من أصدقائك في العمل من الأول. وكتب آخر معلقا: عيط ليه المدرب فالقائمة النهائية ومعاه صاحبو أمرابط علاش يخلي راسو غير مع الكرة حتى يدير بلاصتو ماشي ضروري يعاملوه نفس المعاملة ديال النصر السعودي. وأضاف آخر مستنكرا: مكاين لا ظلم ولا العنصرية يمشي فهاد توقيت بالذات كيضرب استقرار المنتخب وكيعطي فرصة للسخافة فين تهضر. حمد الله لاعب غير محترف وهاجم عدد من رواد مواقع التواصل الاجتماعي اللاعب حمد الله على هذا التصرف الأرعن مشيرين إلى أنه لاعب متمرس في اختلاق المشاكل وسط الأندية التي يلعب فيها كما نشروا صورا وفيديوهات لمهاجم النصر السعودي وهو يغادر أرضية الميدان في النرويج بسبب ركلة حرة وعندما قام مدرب الريان القطري بتغييره. وكتب مدون على الفايس بوك: هو ديما كيتقلق يلا ما داروش ليه خاطرو وهاد الشي ماشي احتراف دابا عاد فهمنا علاش ما عمرو لعب فشي دوري كبير وحدو النرويج والخليج. وكتب آخر مستهزئ: فاش كان في المنتخب سنة 2015 ما قدرش ينسجم مع الفريق ودابا دار نفس المشكل هادا خاصو طبيب نفسي ولا يمشي للحضانة.

Moroccan Sports and the 2022 World Cup

من بعد الضجة اللي دارتها إمامة مسجد فألمانيا موقع كيفاش تيفي سول شي مغاربة على رأيهم فالموضوع. سيدة في وقفة ضد بوطازوت: حكل كبور فيك!! أفكار بسيطة وسهلة.. أشنو ممكن تاكل مدرب البارصا: نتعرض لمؤامرة سعدات ناس الرباط.. إعادة تشجير غابة ابن سينا هاد الشي ما بغاش يسالي.. إنقاذ أكثر من 440 مهاجرا في إسبانيا المجلس الاقتصادي والاجتماعي: اللي بغا يقري ولادو مزيان خاصو يخلص بزاف نواحي الناظور.. ما لقى فين يربط البغل ربطوا فباب مدرسة!! صور يرأسه العثماني.. وفد حكومي في الحسيمة بعد انتشار الاشاعة.. الستاتي ينفي خبر وفاة الفنان ميمون الوجدي

Issues of Moroccan Society and Immigration

عبر الدولي المغربي السابق مصطفى بيضوضان عن عدم رضاه تجاه المستوى الذي ظهر به عناصر المنتخب الوطني في وديتي غانا وبوركينافاسو. وقال بيضوضان في تصريح لإذاعة راديو مارس مستوى المنتخب بيحيحي والإيجابي فهاد الماتشات هو ربحنا أما السلبيات فهي كثيرة بزاف. وأضاف بيضوضان المقابلات الودية علاش كدار خصوصا فهاد الفترة اللي المنتخب مقبل على مقابلات إقصائيات كأس العالم هنا خاص المدرب يستقر على واحد التشكيلة اللي غادي يلعب بها هاد النافسات ماشي فكل ماتش داخل بتشكيلة مضيف جميع المنتخبات اللي شفت تقريبا عندهم استقرار في التشكيلة لا في المقابلة الاولى لا في الثانية. وتابع بيضوضان صراحة المنتخب بعيد كل البعد على المستوى كاين أخطاء كارثية ما كاينش شراسة وما كاينش أسلوب اللعب. وختم الدولي المغربي السابق هاد الشي كيخوف صراحة حنا قلنا هاد الماتشات الودية دارو باش الجمهور المغربي يطمئن على المنتخب ديالو ولكن دابا كاين تخوف كبير.

Moroccan Sports and the 2022 World Cup

جمال الرياضي منير الحمداوي مبليسي. هاذ الشي اللي أكدو مصدر من الطاقم التقني ديال المنتخب الوطني لـكيفاش. اللاعب المحترف في إيطاليا شعر أمس الاثنين 7 يناير بشوية ديال الألم فرجليه وملي فحصو طبيب الأسود عبد الرزاق هيفتي قال ليه بأنه من الأحسن ليه يرتاح يوم أو يوماين قبل ما يرجع للتداريب خوفا من أن الإصابة ديالو تتحول من بسيطة إلى خطيرة. المصدر نفسه أكد أن حالة الحمداوي ماشي مقلقة ولكن هيفتي فضل اتخاذ الاحياطات اللازمة. إيوا الله يحد الباس.

Health and Islamic fatwas

من بعد ما كانو الفنانة كيتسابقو على الأغاني ديال المنتخب المغربي وكل فيهم كيحاول يشجع أسود الأطلس أو يجمع المتابعين باسم المنتخب الوطني هاد العام الفنانة صاقلين وحتى واحد ما خرج شي أغنية. كان 2019 الحدث الرياضي الأبرز هاد العام غادي يدوز بلا أغاني وحتى الفنان حاتم عمور اللي معروف بالحب ديالو لكرة القدم ما دار حتى أغنية ولكن خرج راسو من باب واسع وبدل الصورة ديال الأغنية ديالو السابقة فيفا ماروكو اللي دعم فيها المنتخب في كأس العالم بصورة جديدة مكتوب عليها كاف 2019. وبكثرة لعكز اللي فيه أو فالسيد اللي مسؤول على القناة الرسمية ديالو على اليوتيوب ما كلفش راسو حتى يعرف الفرق بين الكاف اللي هو اتحاد الكرة الإفريقي والكان اللي هي بطولة كأس الأمم الإفريقية. فجميع الأحوال المنتخب المغربي هاد العام تبعو بزاف ديال الصداع والواضح أنه هادي هي أحسن حاجة يدوز بلا غناء حتى نشوفو هاد الشي فين غادي.

Moroccan Sports and the 2022 World Cup

صائد الساحرات اللي صور نساء قدام دار واحد الشوافة فمدينة سلا قدر في أقل من 3 أيام يكون هو حديث الساعة على مواقع التواصل الاجتماعي والفيديوهات ديالو من الأكثر مشاهدة على اليوتيوب عند المغاربة. صائد الساحرات صائد الساحرات واللي الاسم الحقيقي ديالو رضوان أشحشاح عندو 30 سنة وساكن فمدينة سلا فحي شعبي. وكأي شاب في السن ديالو عزيز عليه السفر والخروج مع صحابو وكان معروف في الحي ديالو بحب تربية الحيوانات. الفايس بوك رضوان أشحشاح كان كأي مستعمل عادي ديال الفايس بوك كيبارطاجي الصور ديالو من الأسفار اللي كيدير مع صحابو وحتى بعض الخرجات ديالو مع الأصدقاء واللي فيها شي حوايج اللي تعتبر غير مقبولة عند اللي كيقولو أنهم محافظين. بارطاجي يا مواطن والرقية الشرعية في الشهور الأخيرة ومع انتشار حركات فايسبوكية ديال بارطاجي يا مواطن والتشهير فيما سماوه رواد مواقع التواصل الاجتماعي بفضح الفساد رضوان أشحشاح رجع من المتابعين ديال هاد الشي وكيبارطاجي وكيتضامن مع هاد الحملات لفضح الفساد من وجهة نظرهم. ومن جهة أخرى صائد الساحرات رجع عندو متابعة كبيرة فيما يخص الرقية الشرعية ومحاربة السحر وكيدير متابعة لبعض الصفحات اللي كتنشر هاد الأمور وحتى هو قرر يرجع من محاربي الفساد. فيديوهات الشوافة والبوز يوم 2 أكتوبر كان يوم دخول رضوان أشحشاح إلى عالم مشاهير الفايس بوك. نشر فالبداية فيديو فالكونت ديالو فالفايس بوك صور فيه عيالات جاو عند الشوافة اللي عندهم في الدرب وفاش شاف التفاعل والتشجيعات زاد نشر فيديوهات آخرين وزاد فيه لدرجة رجع كيصور وجوه العيالات بزز منهم وكيسبهم بطريقة خايبة. خوف ومسح الصور فنفس النهار من بعد انتشار الفيديوهات ومطالبة العديد من الأشخاص بالاعتقال ديالو بسبب التشهير رضوان صائد الساحرات مسح جميع الصور ديالو ودار فيديو مخبي وجهو كيقول فيه باللي هو صائد الساحرات وما غاديش يبين وجهو حيث ما باغيش الشهرة وهاد الشي دارو في سبيل الله!! تناقضات في اليوم الموالي أي 3 أكتوبر رضوان أشحشاح تناقض مع راسو وخرج إعلاميا في حوار مع منبر إعلامي وكيقول كلام غريب. كيقول باللي الله رسلو باش يفرش هاد الساحرات وأنه ما كيقلب لا على بوز لا على فلوس هو غير بقاو فيه أبناء الحي اللي كيضيعو بسبب هاد الشوافة وحيث شافها كدير لاباس وكدخل الفلوس وهاد الشي ما عجبوش. وباش يزيد يأكد كلامو مشا عند واحد جارو مريض عقليا وكيقول باللي هاد الشوافة هي السبب فالمرض ديالو. منددون بعيدا عن صحاب بارطاجي يا مواطن واللي كتعجبهم أي حاجة متعلقة بالتشهير وفضح الناس كانت أصوات كثيرة كتطالب يإلقاء القبض على صائد الساحرات وخاصة أنه مصور عيالات مغلوبات عن أمرهن وهاد الشي اللي دار يقدر يشتت عائلات كثار. وقال أحد المعلقين: محاربة السحر ماشي بهاد الطريقة كاينين طرق قانونية هاد الشي سميتو البلطجية. وقال واحد آخر: اليوم صائد الساحرات غدا يجي لينا صائد المتبرجات وصائد العاريات في البحر وغادي نرجعو من دول الحريات إلى دولة خرج وحضي جنابك.

Celebrity News in Morocco on Social Media

محمد المبارك من بعد الهجوم اللي داروه هاكرز على المجموعة النسائية كلامور وخداو الصور والفيديوهات ديال البنات ونشروهم على مواقع التواصل الاجتماعي خرجات أصوات كتدافع على هاد البنات وتستنكر هاد الشي اللي داروه الهاكرز. ومن أبرز المدافعات وحدة من المشرفات على الكروب قالت باللي هاد الشي ما خاصوش يدار وباللي الشوهة خايبة خاصة أن البنات اللي كيخرجو للفساد هما اللي كيكونو هازين عائلاتهم وكيجيبوها بذراعهم سوا كان حلال ولا حرام. التصريحات اللي قالت هاد المشرفة زادت من الانتقادات وقال البعض باللي بلاصة ما تقول نعتذر خرجنا على بنات الناس جايبة لينا أعذار.

Celebrity News in Morocco on Social Media

كيفاش شي يعتصم وشي يمشي فيها. كيفاش اعتدى رجال الأمن ليلة الاثنين الثلاثاء 1516 أكتوبر على ثلاثة صحافيين من جريدة الأحداث المغربية كانوا يؤدون واجبهم المهني أثناء التدخل الأمني لفك اعتصام كتاب الضبط المعتصمين في محكمة الاستئناف في الدار البيضاء. وتدخل الأمن بعنف في حق محمد وراق مصور جريدة الأحداث المغربية ولحسن أوسيموح وحنان رحاب الصحافيان في الجريدة نفسها. وراق في تصريح لموقع كيفاش قال: كنت كندير خدمتي وهوما يهجمو عليا البوليس وتكرفصو عليا وكانو باغين يخربو ليا آلة التصوير.

Security and justice issues in Morocco and Related Events

من بعد ما تنسى وما بقى كيهضر عليه حتى واحد مصطفى صديق المعروف بـإكش وان إكن وان عرف يرجع للواجهة بالطريقة ديالو الخاصة واستغل رواد السوشل ميديا اللي على سبة وكيتسناو غير وقتاش يبقاو ينگرو. كيفاش البارح الثلاثاء 17 شتنبر انتشرت واحد الصورة كيبان فيها إكش وان إكن وان هاز ميكرو ديال موقع إلكتروني بحال إيلا كيدير لقاء صحافي مع الممثل المغربي أحمد الناجي وبعض رواد مواقع التواصل الاجتماعي نشرو هاد الصورة على أساس مصطفى صديق خدم صحافي وبداو في النگير ديالهم والانتقادات. الصورة ما هي غير مقلب من المسمى إكش وان إكن وان بحيث كان فمهرجان سلا وطلب الصحافيين ديال داك الموقع وهز ميكرو على أساس خدام معاهم وكيدير لقاء صحافي مع الفنان المذكور. والغريب فهاد الشي هو الناس اللي بقاو كينشرو الصورة وكيحطو الانتقادات ما كلفوش راسهم يعرفو الحقيقة ديالها وبلا ما يحسو رجعو إكش وان إكن وان حديث الساعة من بعد ما كل شي نساه وما بقى حد كيهضر عليه. دابا من هاد الشي كامل مصطفى صديق طلع معلم وعرف يرجع للواجهة بالطريقة ديالو حيث عارف مزيان باللي كاينة واحد الفئة على سبة مضروبين على البارطاج والانتقاد واخا تكون القصة غير كذوب ومفبركة.

Celebrity News in Morocco on Social Media

حضيت حالة هشام مداح المصاب بداء فقدان المناعة المكتسبة والتي حكاها هشام بوجه مكشوف لموقع كيفاش تيفي بتضامن واسع ظهر في التعليقات التي نشرت على الفيديو في موقع يوتيوب. وجاء في احدى هذه التعليقات: الله يشفيك ويكون معاك الغلط ديال ولديك لمخدوش بيدك منين كنت مزال صغير. وفي تعليق مماثل: أقسم بالله العلي العظيم رب العرش العظيم قطع لي قلبي وبقي فيا لواحد الدرجة لا توصف نتمني يارب العالمين تفرج عليه وتيسر أمروا ونتمني كل الناس وأنا أولهم معمرنا نخدوا قرارات متسرعة علي الناس حتي نعرفوا وضعهم ومشكلاتهم والسبب اللي خلاهم يوصلو مثل هاد الحالة يارب العالمين فرج عليه وعلى كل أمة محمد صل الله عليه وسلم وعلى آله وصحبه اجمين. وقال أحد المعلقين على الفيديو: العبرة من هاد القصة هيا بنادم ميحكمش على الواحد أودي بالدموع والله بقا فيا وحق الرب بنادم ضاع حياتو عذاب فيما قال آخر كنحييك على هاد الشجاعة هدا يدل على أنك شجاع والله ياخد حقك آولدي بقيتي فيا والله العظيم أنت ضحية ديال المجتمع الله يكون معاك . تضامن من شاهدوا الفيديو بلغ حد دعوة بعضهم البعض إلى مساعدة هشام ماديا حيث علق أحدهم بالقول: الخوت السلام عليكم خاص ضروري نتعاونو مع هاذ الشاب ماديا وخا غير درهم أو نشوفي ليه شي جمعية تكلف بيه راه حنا مغاربة وهذا خونا ملحوهش حشومة. وأضاف آخر: الخوت سلام الى بغيتو نديرو شي حاجة ونجمعو ليه نديرو غير 20 درهم ولا 50رهم للواحد الى كنا غير 2000 واحد راه مزيان.. تاحاجة مكتبكيني حتى تفرجت فهاد لفيديو وبكيت شفت المعنى الحقيقي ديال الحكرة والضعف. للمساعدة رقم هاتف هشام: 0609880907

Love Stories and Emotional Conflicts

أوضح سعيد متوكل عضو اللجنة العلمية والتقنية الوطنية لدى وزارة الصحة أن اتخاذ المغرب لقرار إطلاق حملة وطنية للتلقيح ضد كورونا لم يكن اعتباطيا. وأشار البروفيسور متوكل خلال استضافته في برنامج بدون لغة خشب أمس الجمعة 13 نونبر على إذاعة ميد راديو إلى وجود لجنة علمية وتقنية تابعة لوزارة الصحة هاد اللجنة مكونة من أطر مغربية اللي عندها خبرة في ميدان الأوبئة والإنعاش والأمراض الصدرية وغيرها فيها أزيد من 30 خبير وكاينة لجنة علمية مختصة باللقاح وفيها خبراء فهاد الميدان هاد اللجنيتن قرارهم كيكون استشاري والقرار الفعلي كيكون سيادي اللجان العلمية تتعطي توصيات يأخذ بها أو لا يأخذ بها وفي الغالب يأخذ بها. وردا على سؤال حول ما إذا كان المغرب قد تسرع في قرار إطلاق حملة التلقيح قال المدير السابق لمختبر البيولوجيا والطب التجريبي في كلية الطب في الدار البيضاء واش كان عندنا شي خيار آخر دابا ما نبقاوش نشوفو فالصين بالنظرة القديمة هاديك الصين اللي كتصاوب الصنادل ديال 5 دراهم راه عندها مختبرات متطورة على الصعيد العالمي راه استثمروا فالإنسان فالعلم ومشاو لجميع الدول وخداو تقنيات ورجعو لبلادهم. واعتبر أن النظرة السلبية للمنتوج الصيني من خلال المعطيات العلمية ما صحيحاش وهاد الفيروس جابوه بتقنية معروفة مضيفا: عندنا نزعة ديال المغرب ما كيديرو والو كننساو أنه فالثمانينات فالمستشفى الجامعي ابن سينا كان عندنا البروفيسرو بن شقرون دار واحد التقنية هي الأولى باش يتحيد الكونسير فالمثانة وكانت تقنية معتمدة على الصعيد العالمي. وكاينين بزاف بحال البروفيسرو الخمليشي وغيرو راه عندنا تراكمات واخا البحث العلمي فالمغرب باقي دون انتظاراتنا ولكن فاش كنقولو السلاوي غيصنع اللقاح راه مغربي هاداك والبروفيسرو الإبراهيمي اللي كيهضر على اللقاح دابا الناس عندنا قاريين. وأكد البروفيسور متوكل أن الاتفاق الذي أبرمه المغرب مع الصين غيوفر لينا اللقاح واللقاح غيتصنع فالمغرب وكاين نقل التقنيات قبل أن يضيف: أنا ماجيتش هنا باش نطبل للدولة وللمغرب والحكومة ولكن هاد المنطق ما عنديش أنا كنشوف بكل تجرد دابا خاصنا نشرحو للناس أنا ما عندي ما نربح فهاد الشي وما عنديش تضارب المصالح. وقال المتحدث: المغرب دار خطوة استباقية فاش درنا الحجر الصحي وتعطى الدعم كان كلشي صفق والدولة كلشي قاليها برافو دابا ملي الدولة خدات قرار استباقي واستشرافي ديال أنه غتجيب اللقاح يكون عندها وتدير حملة ودارت اتفاق مع دولة باش تنقل لنا الخبرة للمغرب علاش بغيتوني ما نفرحش بيها واخا بعض المرات ما كيعجبوناش شي حوايج ولكن علاش ما بغيتوناش نكونو فالمقدمة.

Morocco and International Relations

محلل رياضي: فوز المنتخب نتاج اجتهادات اللاعبين ولا دخل للمدرب فيها! الثلاثاء 14 يونيو 2022 محلل رياضي: شي لاعبين فلائحة خليلوزيتش ما تسناش منهم شي حاجة كبيرة! الجمعة 18 مارس 2022 المحمودي: الزمالك ما تسرطاتش ليهم هزيمة الذهاب وكنتمناو الوداديين يكونو فالمستوى حتى فالإياب الخميس 10 مارس 2022 محلل رياضي: خليلوزيتش خاصو يستجب لمطلب الجمهور ويرجع زياش للمنتخب الأربعاء 09 مارس 2022 محلل رياضي: عودة الجماهير مهمة بزاف وجات فوقت حساس للأندية والمنتخب الوطني الثلاثاء 01 مارس 2022 الصحابي: حنا مرشحين للفوز على مالاوي ولكن حذاري من الضربات الثابتة فيديو الإثنين 24 يناير 2022

Moroccan Sports and the 2022 World Cup

سمحو لي ولكن شي أمورات ما كيتفهموش ليا. بزيز الفنان اللي كان ساخر مشى فالجنازة ديال عبد السلام ياسين على حساب ما قريت فواحد السيت. طبعا من حقو وواجب عليه إنسانيا ولكن اللي كنعرف أنا هو أنه لا علاقة تجمع بين رجل مثل بزيز برجل اسمه عبد السلام ياسين. غادي تقولو لي راه مشى يدير الواجب وفاللحظة ديال الموت ما كتبقاش الخلافات الفكرية كنجاوب: على ربي نتيق أنا اللي كيبان لي والله أعلم أن بزاف ديال الناس دارو الاستغلال السياسي لحدث الوفاة ومنهم بزيز. شحال من واحد ما كانش كيحمل الراجل وكان كيظل يعاير فيه وكيقول عليه أحمق وكينشر الخرافة ولكن ملي مات ولاو كيقولو عليه شي كلام في شكل. وهاد الشي علاش كيبان لي غير قليان ديال السم وصافي. يا ودي اللي بغى يكون معارض يخرج ليها نيشان وبلا داك الشي ديال التقلاز من تحت الجلابة خصوصا الجلابة ديال شي واحد ميت. الله يعطينا وجوهكم. تشاو تشاو. - لقاوه ميت فالإقامة ديالو..وفاة السفير الروسي في السودان - قضية الاغتصاب فالطوبيس.. مجلس المدينة ما عاجبوش الحال - مديرية الأمن: زينب ضحية الاعتداء فالطوبيس عمرها 26 عام وعندها مرض عقلي - عم زينب: سنقاضي شركة نقل المدينة وزينب ماشي فضيحة وإنما بطلة دافعات على شرفها فيديو - والدة زينب: الله ياخد فيهم الحق خليت ليهم الله أنا ما عندي ما نقول ليهم فيديو - بالصور من كازا.. وقفة احتجاجية ضد حادث الاغتصاب فالطوبيس - كان في وداعه سعد الدين العثماني.. العاهل السعودي يغادر طنجة - قضية الاعتداء الجنسي فالطوبيس.. فاعلون مدنيون وجمعويون يستنكرون استباحة أجساد النساء - الحزب الوحيد اللي دار بلاغ.. التقدم والاشتراكية يستنكر حادث الاغتصاب فالطوبيس

Love Stories and Emotional Conflicts

كيفاش المهم عندي أنها ما تمارسش بنتي الجنس قبل من 18 عام أما من بعد فهي حرة وماشي من حقي نتدخل فيها هذا الكلام للفنان الشهير يونس ميكري والذي قاله في حوار مع مجلة مغرب اليوم في العدد الذي صدر في الأسواق بعد زوال اليوم الخميس 6 نونبر. ميكري أضاف: وغير بالعقل يلا عندك بنتك خذات الباك ومشات للكلية واش تبقى تابعها واش كاينة شي بنت ما كتمارسش الجنس أكيد كاينين بزاف ولكن غير حنا كنبغيو نتعاماو وصافي. ميكري قال أيضا: من بعد 18 سنة أنا ما كيهمنيش أشنو يديرو بناتي حيت ربيتهم على بزاف ديال المبادئ وبالنسبة ليا أنا بناتي مربيات ومخلقات وكيعرفو أشنو كيديرو. مواضيع أخرى:

Fatwas and Family Laws in Islam

واحد الفيديو قبل عام دار البوز على مواقع التواصل الاجتماعي فيه ناس كتجدب وكتاخذ البركة من أوراق أكناري اللي محطوطة وسط الساحة. وقبل أيام عاود انتشر فيديو جديد وهاد المرة كان أكثر وضوحا حيث الأغاني باللغة الأمازيغية وجا تزامنا مع موسم عيساوة اللي بدا في مدينة تارودانت يوم الأربعاء الماضي 5 شتنبر. وكيف الفيديو الأول استنكر مجموعة من رواد مواقع التواصل الاجتماعي هاد الشي وكاين اللي سماه تخلف. وكتب أحد المعلقين: 2018 وهادشي مزال في المغرب مصيبة صافي. وكتب آخر: هادشي كيكون كل سنة والناس كتسحاب باللي غادي يتشافاو من الأمراض بهاد الطريقة. ومن جهة أخرى دافع بعض المعلقين عن الأمر معتبرين إياه متوارثا عبر الأجيال حيث قال أحدهم: هاد المواسم كيعتبروا فرصة كيتجعموا فيها الناس من دواوير كثار وكيغنوا ويشطحوا وكاين اللي كيشوف عائلتو غير فهاد المواسم السنوية اللي كتكون.

Celebrity News in Morocco on Social Media

كشف رشيد الطاوسي مدرب فريق الرجاء الرياضي يوم أمس الاثنين 25 أبريل عن تطويره للفريق وذلك من خلال إقحام بعض اللاعبين الذين كانوا مهمشين داخله على حد قوله. وقال الطاوسي في تصريح لموقع كيفاش عقب المباراة التي جمعت الرجاء بمولودية وجدة يوم أمس الاثنين والتي انتهت بفوز النسور بهدفين دون رد إن المهم بالنسبة له هو الفريق كيفاش كيتطور بزاف د اللاعبين ما كانوش كيلعبو لاعبين اللي كانو مهمشين فالفريق منهم الهبطي اللي كان ففريق الأمل والمگعازي كان بون توش وبولهرود ما كانش كيلعب ونغوما كان مصاب وعاود رجع ودابا شوفو المستوى ديالهم كيفاش تطور. وأضاف الطاوسي هذا هو تطور الفريق ملي نشوفوهم كيلعبو الكرة بهاد الشكل مشددا على أنه خاصنا ما زال نزيدو نطورو الفريق ونحققو الفعالية فالهجوم ديالنا وأكيد إن شاء الله غادي نكونو مزيان. وفي إجابته على سؤال طرحه موقع كيفاش حول غياب الحماس أمام الأهلي المصري قال مدرب النسور الخضر إنكل مباراة والشكل ديالها وأنا كنهنئ اللاعبين حيت كانوا رجال وغيبقاو رجال وديما رجال إن شاء الله. وختم الطاوسي حديثه بالقول حنا غادين بشوية بشوية ودقة دقة علينا. يذكر أن الرجاء أقصي من ربع نهائي دوري أبطال إفريقيا على يد فريق الأهلي المصري وذلك بعد تلقيه الهزيمة بهدفين مقابل هدف واحد في مباراة الذهاب في القاهرة والتعادل بهدف لمثله في مباراة الإياب في الدارالبيضاء.

Moroccan Sports and the 2022 World Cup

يرويها: محمد المبارك صهيب وخديجة كوبل أشعل الفايس بوك. صور زواجهما أو بالأحرى خطوبتهما كلشي كيهضر عليها حيث ما زال صغار. وما بين السخرية والحسد خرجوا قصص مختلفة. صهيب فاش كانت عندو 16 سنة يعني قبل ثلاث سنوات من اليوم كان حال الفايس بوك وتلاقى مع خديجة وتما كتاب ليهم أول لقاء. دامت العلاقة تقريبا سنتين وكانت مجرد علاقة افتراضية وعمر كانت بينهم شي حاجة في الواقع. من بعد قرروا يتلاقاو مباشرة وخرجوا وجلسوا مع بعض عاشوا قصة حب بحالهم بحال أي مراهقين في سنهم ولكن صهيب ولأنه كان كيبغي خديجة حب حقيقي قرر يمشي يخطبها ضاربا عرض الحائط كل الأفكار والعوائق اللي ولات في المجتمع ديالنا ديال الرجل ما خصو يتزوج حتى تكون عندو الدار والطوموبيل وراتب كبييير. العائلة ديال صهيب وافقت بحكم أن الأب ديالو رجل مقتدر وبغا يفرح بولدو إضافة إلى أن صهيب خدام مع الأب ديالو في محل تجاري وعندو أجرة الىي يقدر يعيش بها مع مراتو ولأن الأب بغا يزيد يشجعو خلى ليه دار فين يسكن مع مراتو. من الجهة الأخرى عائلة خديجة رحبات بهاد الزواج لأنها ما بغاتش توقف في طريق بنتهم وفي طريق الحب و الاختيار ديالها. لكن كيف القاعدة مجتمعنا لا يقبل أي شيء وضروري يلقى شي عيب وينتقد وبداو كيضحكوا ويقولو افتراءات وأكاذيب على الكوبل المراهق. والغريب في الأمر أن نفس هاد الأشخاص اللي كيضحكوا هما اللي كان عاجبهم الكوبل الإيطالي اللي يعتبر أصغر كوبل في العالم 16 سنة و14 سنة والي كانوا كيضحكوا حيث المغربي كتزوجو الام ديالو وباللي الشباب ديالنا لا يؤمن بالحب وما كيبغيش الحلال. صهيب رجل وولد عائلة حيث فضل يتزوج فهاد السن بالبنت اللي كيبغي وما يبقاش يتفلى عليها. السن القانوني للزواج هو 18سنة وصهيب عندو 19 سنة وخديجة عندها 18 سنة يعني القانون يسمح لهما بالزواج.

Morocco and International Relations

كيفاش هشام اللي فتح قلبو لموقع كيفاش تيفي ودوا على الحالة ديالو ومرض السيدا اللي كيعيش معاه خلى عدد من الناس يتضامنو معاه. من بين المتضامنين الفنانة كريمة غيت اللي نشرات الفيديو على الصفحة ديالها فأنستغرام. كريمة غيت كتبت في تدوينة طويلة لها: بغيت نسول سؤال واحد. علاش مريض السرطان كنقولوا مسكين الله يشافيه ومريض السكري كذلك وغيرها من الأمراض والناس بحال هدا كتهاجموه كتحگروه وكتديروه ضحكة للمجتمع! كتعنفوه وكتنعتوه بجميع المسبات ومتكرهوش تهزو يديكم عليه كيفما شفنا فهاد الفيديو هدا فيديو استفزني وقطع ليا قلبي لأنه صادق 100 هاد السيد مريض وماشي لخاطروا هاد السيد تولد بحال جميع الناس لكن عنده مرض شذوذ جنسي اللي للأسف من الخطوط الحمراء والمحظور مناقشتها في الكتير من المجتمعات. وتابعت خريجة برنامج ذي فويس تركيا: باش من حق يمنعوه من الميراث اللي رب العلمين حلله باش من حق نظلمه إنسان لانه مكيشبهناش لانه عنده مشاكل بيولوجية معرفناش شنو مر على هاد السيد ملي كان صغير ظروفه!!! وللعلم تلقى داك اللي كيعنفه قدام الناس وهو راجل غيكون واحد من الناس اللي مارسو عليه العنف فالصغر او حتى فالكبر وماخفى كان أعظم. نهاية الكلام براكا من الحگره راه الله يمهل ولا يهمل.

Morocco and International Relations

مالني مزغب مالني ما مزغبش!! على الساعة 13:38 - 22 مارس 2013 خوتي المغاربة ها واحد السلام عليكم. سمحو لي راه كنتعطل عليكم حيت هاد الأيام راني مشغول شوية. أكيد شفتوني مشيت عند البابا فالفاتيكان وشفتوه كيفاش عجبو الحال وهو كيهضر معايا. عمركم شفتو البابا كيضحك إيوا ها هو دارها ومن بعد هاد المجهود كامل غادي يجيو دوك المعارضين ديالي الله يهديهم ويقولو الحكومة ما خداماش. إيوا اللي فيكم واعر يضحك البابا الحمد لله هذا إنجاز تاريخي غادي تقراه الأجيال اللي جاية أما هادو ديال دابا ما يقدروش الخدمة اللي كندير. ميستر بين كيران كاين فيكم اللي غادي يقول مالك يا السي بنكيران على ديك اللحية اللي بقيتي كترازي فيها حتى وليتي بحال المغنيين ديال روتانا. وكاين اللي غادي يقول لي آش دوك النظاظر الجداد. إيوا قولو لي غير بالصحة بعدا وأنا غادي نشرح ليكم. بالنسبة للحية القضية وما فيها يا خوتي المغاربة وسمعوني مزيان وخليو عليكم الهضرة ديال المشوشين هي أنني بديت كنرطاب ما بقيتش باغي نبقى مزغب بحال بكري. إيوا كيف كتعرفو المغاربة اختاروني وأنا خاصني نكون فالمستوى وديك اللحية اللي كنت داير ما جاياش مع البوسط اللي عندي دابا. أما القضية ديال النظاظر يا خوتي المغاربة فحتى هي بحال قضية اللحية. واش بنكيران ديال دابا هو بنكيران ديال بكري ما يمكنش. راه الراس اللي ما يدور كدية. داك الشي الي كنت كنشوف بكري ماشي هو اللي كنشوف دابا. راه لكل مقام مقال ونظاظر. فهمتوني ولالا

Issues of Moroccan Society and Immigration

رفض رئيس الحكومة عزيز أخنوش وصف تواصل حكومته طيلة الـ100 يوم الماضية بـالمحتشم. وقال أخنوش في لقاء خاص مساء اليوم الأربعاء 19 يناير بث على القناتين الأولى والثانية هو ليس احتشام في التواصل ولكن دوزنا المسلسل الانتخابي اللي كان استثنائي من الغرف المهنية حتى لتشكيل الحكومة وهاد الشي خدا منا جهد كبير وحاولنا نشتغلو باش ما يكونش الهدر الزمني ومباشرة بعد تعيني وجدنا البرنامج الحكومي والقانون المالية وهاد الشي تدار فظرف شهرين. وأضاف أخنوش: أنا درت 14 أو 15 مجلس حكومة وأربع لجان استثمارات وجلسات برلمانية للوزارء أنا كيظهر ليا كاين انتظارات كبيرة لأنه جينا ببرامج كبيرة والناس بغات تشوف النتائج في أقرب وفت كثر ما تشوف رئيس الحكومة النهار صوتو علينا عارفينا كنشتغلو اكثر وماكنتكلموش بززاف ماشي ملي هدينا الحكومة غنبدلو الوجه ديالنا. وعن تعثر الحكومة في بدايتها بسبب تغير وزيرة الصحة والنقاش الذي رافق فرض الجواز الصحي قال أخنوش: هاداك تشويش أنا كنعتبرو تشويش أنا اتفهم خروج موطنين ما ممتافقينش مع الجواز ولكن الحكومة عندها تصور ديالها خداتو وبقات فيه ويجب تطبيق القانون وملي كيفول باللي عمدة الرباط شغلات رجلها راه خدماتو في امور شخصية ديالها ماشي للمجلس. وأكد رئيس الحكومة أنه راض بفريقه الحكومي قائلا: كاين اجتهاد وعمل وجدية والناس باغا تخدم وعندنا نقاشات معمقة وجد شفاشة وكنحاولو نكونو فريق منسجم ولحد الساعة وأنا مرتاح مع هاد الفريق.

Political Affairs in Morocco and Participating Parties

عبر الحاخام الأكبر أبراهام جولان عن سعادته بقرار استئناف الاتصالات الرسمية بين المغرب وإسرائيل مؤكدا أن الفرحة كانت عارمة داخل الشوارع الإسرائيلية خاصة عند اليهود المغاربة الذين كانوا يجدون صعوبات في السفر إلى وطنهم الأم. وقال الحاخام المولود في مدينة أكادير في اتصال مع موقع كيفاش: الخبار دخلات علينا الفرحة بحال شي عيد حيث السلام كيجيب البركة ونهار تقال الخبار ديال العلاقات بين المغرب وإسرائيل رجعات كيف كانت بحال يلا العيد عندنا. وأضاف رجل الدين اليهودي: الشوارع فيها الفرحة وكل نهار فالتلفاز كيجيبو شي واحد يهضر على المغرب حيث الموضوع عندو أهمية كبيرة والمغرب مهم عندنا فإسرائيل وغادي يستفد المغرب من إسرائيل مع هما عفاريت فالتكونولوجيا وحتى المغرب غادي يحرك الاقتصاد ديالو. وتعليقا على موقف اليهود المغاربة قال جولان: اليهود المغاربة كيحسو باللي مدينين بزاف للمغرب راه نهار هربنا من إسبانيا راه محمد الخامس الله يرحمو اللي حمانا والحسن الثاني الله يرحمو كان ديما معانا وواقف فجنبنا وكيقول فينا غير الخير وسمانا السفراء ومحمد السادس الله ينصرو ويحفظو خدا هاد القرار التاريخي هاد الشي كامل كيخلينا حنا اليهود كنحسو باللي خاص نرجعو هاد الشي بالخير. واسترسل موضحا: بحال حنا الناس ديال الدين كنديرو الصدقة ولكن بلا تصاور ولا فيديوهات حتى دوز شي 10 سنين بحال هاكاك عاد نخرجوهم حيث حرام عندنا نصورو فعل الخير والتجار راه غادي يديرو استثمارات راه بلادهم هاديك. وعن استئناف الرحلات المباشرة قال الحاخام: دابا رجع السفر مباشرة وغادي يكون رخيص وبالباسبور ماشي بحال ديك تمارة اللي كانت من قبل وهاد الشي غادي يشجعنا نمشيو بزاف ديال المرات فالعام هاديك بلادنا والمغاربة خوتنا وديما كندعيو ليهم وللملك وحتى فاش ما كتكونش الشتا فالمغرب كندعيو من هنا باش ربي يجيب الشتا.

Issues of Moroccan Society and Immigration

أكد الناخب الوطني الأسبق حسن مومن أنه يجب على مدرب المنتخب الوطني الحالي وحيد خليلوزيتش أن يقوم ببعض التغييرات في مباراة اليوم المرتقبة بين أسود الأطلس ومنتخب غينيا في الرباط. وقال الناخب الوطني الأسبق في تصريح لموقع كيفاش إن خليلوزيتش دابا ضمن التأهل ولكن خاصو يجرب وليدات آخرين باش حتى هما تعطاهم فرصة ويولفو راسهم فالمنتخب الأول ويضمن تركيبة أخرى وكلشي مستوى واحد. وأضاف: خاص على الأقل يبدل النص فالفرقة فهاد الماتش حيت را لقى التشكيلة ديالو الرسمية فالماتشات اللي قبل. وبخصوص أداء الأسود في المباريات الماضية قال مومن: أداء مزيان والمدرب راه خدام وبدل المنتخب كامل وخاص تعطاه شوية الوقت المهم هو أنه كيربح. وتابع حنا كنا كنفرجو وما كانتش النتيجة ولكن هاد المدرب واخا ما كاينش تيكي تاكا والكرة اللي كيبغي الجمهور النتيجة كاينة. وأشار إلى أن هاد الماتشات اللي فاتو كان عندنا شوية الحظ حيت تلعبو كاملين فالمغرب ولكن ملي غادي يكونو الماتشات فالكامرون راه غادي تكون الحرارة وشحال من حاجة مبدلة وأنا ما كرهتش المعسكر يدار فالكامرون باش يالاه الدراري يولفو شوية. وختم حديثه بالقول: كنطمحو باش نديو كأس إفريقيا راه من 76 ما فاز به المنتخب كنتمناو نحققوه مع هاد المدرب. يذكر أن المنتخب الوطني سيواجه اليوم الثلاثاء 16 نونبر المنتخب الغيني في الساعة الثامنة مساء على أرضية المركب الرياضي الأمير مولاي عبد الله في الرباط وذلك برسم الجولة السادسة من منافسات المجموعة التاسعة ضمن الإقصائيات الإفريقية المؤهلة لكأس العالم لكرة القدم -قطر 2022.

Moroccan Sports and the 2022 World Cup

اعتبر لحسن الداودي الوزير المنتدب المكلف بالشؤون العامة والحكامة أن ما يروج حول 17 مليار كأرباح لشركات المحروقات تشوبه الكثير من المغالطات. وقال الداودي: الشركات اللي كانت الدولة هي اللي كتحدد الربح ديالهم كان بيناتهم 60 حتى ل70 سنتيم كيفرقوها الشركات مع المحطات كيقسموها على حساب واش مازوط ولا ليصانص إذن ما يمكنش داك الوقت يزيد الربح ديالهم منين جا التحرير كاين اللي زاد درهم فوق ديك 60 و70 أي كيولي كيدي درهم و70 و80 فلترو وأنا اللي غوت بيها فالبرلمان قبل أي واحد. وأضاف الوزير خلال استضافته في برنامج في قفص الاتهام أمس الجمعة 30 نونبر على إذاعة ميد راديو هاداك الكلام ديالي آش دارو ليه هزو داك درهم مضروب فالعدد ديال اللترات اللي تباعو فهاد 3 دالسنوات وعطات 17 مليار وقالو ليك ربح. واسترسل الداودي موضحا: أنا كنقول هذا ماشي ربح الربح هو داك اللي ما كتخلصش عليه الضرائب الشركات تقريبا تضاعفو الأرباح ديالهم وخلصو الضريبة على 4 دالمليار ديال الدرهم كان قل من 3 إذن ربحو كثر ولكن الفلوس داك الخام داك 17 مليار مقسومة على 3 هي تقريبا 5 فاصلة شي حاجة فالسنة هادوك الشركة ماشي ربحوها لأن الأرباح كيديوهم المساهمين هاداك الشي اللي فرقو هو الأرباح ديالهم يلا استثمار ولا زاد الموظفين ما كيحسبش ربح ربح هو يلا كانت عندهم 17 مليار والدولة ما خداتش الضرائب عليها. وعن الداعين إلى تحويل ملف 17 مليار إلى القضاء قال الداودي اللي كيقول هاد الشي راه حمق موضحا: داك الكلام ديال نسترجعو 17 مليار غير كذوب كذبو الناس على المغاربة باش يكسبو الشهرة.

Morocco and International Relations

الفنان المغربي سعد لمجرد اللي كان غادي في طريق العالمية وكان ممكن يرجع واحد من الفنانين الكبار في تاريخ الفن العالمي خان الثقة اللي داروا فيه بزاف ديال الناس بعد القضية الأولى من العائلة والأصدقاء والمعجبين واللي كانوا كيقولوا أن لمعلم مظلوم ولكن دابا رجع وخسر كلشي اللي بناه ودفن راسو بيديه داخل زنزانة السجن. القضية الثانية سيناريو القضية الثانية ما كانش مختلفة بزاف على الأولى ودائما هو الجزء اللي كيتكرر مع سعد لمجرد في قضايا الاغتصاب. كان فواحد من الملاهي الليلة ليلة 26 غشت اللي داز فمنطقة سانت تروبيه الفرنسية. تلاقى مع بنت وعرض عليها للوطيل فين نازل. الشابة اللي عندها 29 سنة قبلات العرض ومشات معاه. الأمن في الباب في صباح اليوم التالي وفي حدود الساعة الثامنة والنصف غادي يتفاجأ سعد لمجرد بقدوم رجال الدرك للفندق اللي كاين فيه وغادي يديوه للمركز ديالهم تحت الحراسة النظرية من بعد ما خبروه بأن البنت حطات شكاية ضدو بتهمة القيام بأفعال ينطبق عليها محاولة الاغتصاب. ومن بعد 48 ساعة تحت الحراسة النظرية قررت النيابة العامة إحالة الملف إلى قاضي التحقيق في مدينة دراجونيا الفرنسية بسبب عدم تطابق التصريحات بين الطرفين. تهمة الاغتصاب وزوال يوم 28 غشت وبعد ساعات في المحكمة قرر قاضي التحقيق متابعة الفنان المغربي بتهمة الاغتصاب فيما طلب المدعي العام إبقاء لمجرد في حالة اعتقال إلى حين إصدار حكم نهائي ليبقى القرار الأخير عند قاضي الحريات. الأخير وبعد الإطلاع على الملف وضع شروطا تعجيزية أمام الفنان ومحاميه ليسمح له بالسراح المشروط. السراح بشروط الشروط كانت صعيبة بزاف وماشي أي واحد يقدر عليها أو يقبلها. حوالي 165 مليون سنتيم وسحب جواز السفر والمنع الكلي من السفر خارج التراب الفرنسي وعدم الاتصال بالمشتكية أو أحد الشهود. هاد الشي قبلو لمجرد وبسرعة قدر يجيب المبلغ الكبير واللي كان عبارة عن كفالة فقط. الوحش ينسحب والأهم فقضية سعد لمجرد هاد لمرة أن المحامي الفرنسي الملقب بـالوحش ما كاينش معاه واللي معروف ففرنسا بحل أصعب القضايا. الوحش كان ليه فضل كبير فالقضية الأولى باش تمكن لمعلم من استئناف المسيرة الفنية ديالو رغم تورطه في قضية الاغتصاب الأولى مع فرنسية تدعى لورا بريول. المجرد في السجن الجلسة الثانية كانت البارح الثلاثاء 18 شتنبر واللي فيها المدعي العام غادي يدير استئناف لقرار قاضي الحريات وغادي يطالب بمتابعة الفنان سعد لمجرد في حالة اعتقال والسبب أن هادي هي القضية الثانية عندو ديال الاغتصاب. وبعد جلسة في محكمة الاستئناف القاضي غادي يوافق على الطعن وغادي يقرر يدخل لمجرد للحبس وتكون المتابعة ديالو من خلف القضبان إلى حين إصدار الحكم النهائي في القضية. لمجرد إرحل هاد الأحداث كاملة خلات مجموعة من أصدقاء سعد لمجرد يتخلاو عليه وبالتحديد اللي كانوا كيدافعو عليه من قبل وكذلك فنانين عرب هاجموا لمجرد وعايروه. وبان هاشتاغ ماساكتاش ولمجرد_ارحل واللي طالبوا فيه عدد من المغردين على موقع تويتر الإذاعات والقنوات ما تبقاش تدير أغاني هاد الفنان واللي وصفوه بـالمغتصب اللي كيمثل صورة بشعة للفنان وما خصوش يتعتبر قدوة للشباب اللي طالع.

Security and justice issues in Morocco and Related Events

جمال الرياضي تـ: وراق غادرت بعثة المنتخب الوطني لكرة القدم أمس الأربعاء 2 يناير المغرب متجهة إلى فرنسا للالتحاق بالمحترفين المغاربة في أوروبا ومن تمة التوجه إلى جنوب إفريقيا للمشاركة في نهائيات كأس إفريقيا للأمم. وشهد مطار محمد الخامس في الدار البيضاء احتفالات تشجيعية للمنتخب وجابو ليهم الدقة المراكشية وتصورو معاهم الناس في المطار وكان الطاوسي راشقة ليه واخا عارف آش تابعو في جنوب إفريقيا. المهم طريق السلامة وما ترجعوش بكري عفاكم.

Moroccan Sports and the 2022 World Cup

أثار خبر وجود ضيعات فلاحية في منطقة شيشاوة تعمد إلى استعمال البراز البشري في تسميد البطيخ الأحمر الدلاح موجة تعليقات ساخرة على موقع التواصل الاجتماعي فايس بوك. وكتب أحد النشطاء معلقا على الخبر: بحال دلاح شيشاوة بحال نعناع سوق الأربع مسقيين بمغرفة وحدة. وأضاف آخر: فاش يتخلط الريحة مع الحلاوة فاعلم أنه الدلاح وتابع آخر: للي بغا يشري الدلاح يشمو. وفي تدوينته قال ناشط آخر: الاسم: دلاح شيشاوة المهنة: الدجاج البلدي وأردف آخر: بنادم شبعان دجاج بلدي ويعيب على الناس اللي كتاكل الدلاح وتساءل آخر: معرفت واش ناكل الدلاح هذا العام ولا ندير بناقص منو. ودون ناشط آخر ساخر: الشعب اللي تيكمي كازا لن يرعبه دلاح شيشاوة وأضاف آخر: دلاح شيشاوة راه هناكوم من التلقيحات المكلفة وزودكوم بالمناعة آش بغيتو عندو.. غالبا حسابات المنافسة وراء الشكايات ومال نعناع وخببزة عمرهوم قتلو شي واحد. وعلق ناشط آخر على الخبر قائلا: بخصوص دلاح شيشاوة.. في إحدى حصص جغرافية الأرياف في كلية ابن مسيك كان أستاذنا شعبان الله يذكرو بالخير قد أخبرنا أن الفلاحين في الهند كانوا يعتمدون البراز كسماد طبيعي.. وزاد أن الفلاحين كانوا يطلبون من المارة التفضل بقضاء حاجتهم في الحقل حقولهم.. مرت سنوات وها أنا أقرأ أن شيشاوة أصبحت أقرب إلى مومباي. وقال ناشط آخر: الناس جاتهوم غريبة داك الخبر ديال دلاح شيشاوة.. هاهوما غير في النواحي ديال برشيد الناس تيسقيو بالما ديال الواد الحار بالعلالي.. ولكبال خضر تيشعشع وكبر من قذيفة الـ RPG. وأضاف آخر: اللي موالفين دلاح شيشاوة .. كيبقيتو ياك شوية لاباس.

Various Moroccan Cooking Recipes

محمد المبارك هاد الأيام كاع لكروبات ديال الفايس بوك كيهضرو على واحد الحساب فايسبوكي باسم خديجة أرسلان اللي كتدخل تهضر مع البنات وتقوليهم أجيو خدمو عندي في الصالون فكازا ب3000 درهم للأسبوع شريطة يكونو قابلين يديرو ماساج للجنسين وأيضا ما يرافق الماساج! السيدة واضح أنها جديدة فالفايس بوك من الطريقة باش كترسل الرسائل وكيقولو بعض البنات باللي كاينة باللي عرضات عليهم ممارسة السحاق وكاينة اللي قالت ليهم ممارسة الدعارة الراقية. لحد الآن حتى واحد ما متأكد من صحة الاسم أو الصور اللي فالكونط والسيدة أو السيد ملي شافت أو شاف الهجومات عليها عليه حايدات أو حايد الفايس.

Celebrity News in Morocco on Social Media

انتقدت نبيلة منيب الأمينة العامة للحزب الاشتراكي الموحد البرلمانية عن حزب العدالة والتنمية أمينة ماء العينين وعضو الأمانة العام للحزب ووزير الشغل والإدماج المهني محمد يتيم. وقالت منيب في ندوة نظمها فرع الاشتراكي الموحد أمس الأربعاء 9 يناير في مدينة تطوان أنا عندي مرجعية دينية نلبس الشورط فباريس وهنايا نلبس خنشة لعباد الله حنا شفنا الإخوان المسلمين ملي قالوا الصراع المباشر مع السلطة وما قدروش ياخدو بيه السلطة ولهذا اختارو مدخل آخر وسماوه أسلمة المجتمع ماشي غيدخلو الناس للإسلام الناس راه مسلمين ولكن باللباس اللي كنعتبرو أنا لوغو بوليتيك. وأضافت المتحدثة: اللي بغا يلبس شي حاجة ماشي مشكل ولكن باش تفرض على الناس ودير اللحية حتى لهنا وتمشي تسارى مع بنت 18 عام فباريس سمح لينا المنافقون مكانهم في الدرك الأسفل من النار إذن الأخلاق ماشي هي هادي. إقرأ أيضا:

Political Affairs in Morocco and Participating Parties

مع دخول فصل الصيف اللي الناس كيستغلو الجو ديالو باش يعومو في البحر وينساو متاعب السنة كاملة واحد زوج لحايا ما لقاو ما يدار وبداو كينتقدو في ملابس السباحة ديال البنات على الشواطئ. هاد الزوج ما قدهمش الانتقاد ديال الملابس وإنما الفضول اللي فيهم دخلهم يناقشو حتى الرجولة ديال الناس اللي عائلاتهم كيمشيو للبحر وقالو عليهم أنهم خاصهم يشوفو طبيب يدوزو على الجينات الرجولية ديالهم. وزادو في الهرطقة ديالهم وشبهو البحر بحمام ديال العيالات وفي الاخير طالبوا المسؤولين بشواطئ تكون مخصصة للناس المحافظين باش ما يشوفوش العرا حيث كيف ما قالوا في الفيديو صعيب يصبرو أمام مفاتن النساء. راه كاين واحد الحاجة سميتها غض البصر.

Marine and Agricultural Activities in Morocco

تعرضت شابة مغربية تدعى سميرة دحدوح تبلغ من العمر 20 سنة للقتل على يد زوجها التركي الذي يكبرها سنا 54 سنة رميا بالرصاص بعد خلاف معه ومع أبنائه من زوجته التركية المتوفية. وأكدت والدة الضحية في تصريح لموقع كيفاش أن ابنتها كانت حاملا في شهرها الثاني وأن أبناء زوجها لم يتقبلوا الخبر قائلة: بنتي كانت حاملة بشهرين وولادوا ملي عرفوها حاملة ما عجبهمش الحال خافو على الورث ديالهم. وأضافت: مشى راجلها كتب لولادو الورث ديالو كامل وجاو بغاو يجريو عليها من الدار وضربوها حتى خسر لها الولد في كرشها. وتابعت: بنتي دخلات لبيتها تنعس حتى دخل عليها راجلها وضربها بالقرطاس. وواصلت أم سميرة المقيمة في مكناس أنه حسب جيران ابنتها فإن الزوج التركي أراد التخلص من الجثة حيث طلب المساعدة من أخيه لدفن الضحية في الغابة قائلة: ملي قتل بنتي على ما قالو ليا جيرانها قال لخوه جيب ليا الفاس وعاوني نديوها للغابة وندفنوها ولكن خوه ما بغاش ومشى جاب ليه البوليس.

Morocco and International Relations

استثناء هذا العام تابعت بعض ما تقدمه القنوات المغربية وقت الإفطار. الواقع أنني لم أستوعب بعد متى تبدأ الكوميديا والدراما ومتى تنتهي ليبدأ الإشهار والريكلام ولا متى ينتهي الإشهار والريكلام لتبدأ الكوميديا والدراما. خيلوطة حقيقية. كتكون تتفرج فكبور مع سلوى كتلقى راسك مع سعد المجرد كيغني على البرطمات. شوية كيرجع كبور كتلقاه جاب معاه الحبيب يالاه كتبغي تفهم كتلقاه كيإسيميسي. وقتاش بدا هنا وسالا لهيه الله أعلم. مشى كبور جات الشعيبية مع راجلها الجديد. تجي تهز تمرة تاكلها كتلقى الشعيبية مشات للوبيرج وفالطريق دارت شي روشارج ديال التيليفون مع رشيد شو. فهم تصطى. شوية من هنا شوية من لهيه حتى تلقى راسك مع الصباغة. ما تعرف واش هذا شي سيتكوم جديد ولا جينيريك ديال شي مسلسل جاي فالطريق. دابا وقت الدقيق. بلاتي ها العصير. ها الخواسر دابا سالا الفطور. إنها الفقصة وتريدوننا ألا نترمضن تبا. مجرد_تدوينة

Love Stories and Emotional Conflicts

أكد سعيد بنيس الأستاذ الباحث في العلوم الاجتماعية في جامعة محمد الخامس في الرباط على ضرورة توفر المغرب على سياسة هوياتية موضحا أن تامغربيت مبنية على التمازج بين العرب والأمازيغ واليهود. ودعا بنيس خلال استضافته في حلقة بدون لغة خشب أمس الجمعة 5 فبراير على إذاعة ميد راديو إلى التشبث بكل ما هو مغربي ويؤشر على تامغربيت موضحا كيف تحولت الأسر المغربية من الطاجين إلى طاكوس. وقال الأستاذ الباحث: حنا عاد طلقنا كسكسو نطلقو الطاجين هو تراث لا مادي مغربي واش نخليوه يمشي لينا حنا انتقلنا من العائلة اللي كتاكل فالدار لعائلة ولات كتاكل فالزنقة الطاجين ما بقاش لقى بلاصتو وتحولنا من عائلة تجتمع على نفس الصحن إلى عائلة كتاكل على بر داعيا إلى القيام بـيقظة ثقافية لأن شي حوايج ديالنا كيمشيو لينا كاين مشترك إنساني ولكن كاينة خصوصية مغربية. وأضاف: خاصنا سياسة هوياتية خاصنا نبينو ونديرو خطوات ترافعية والحوايج ديالنا يوليو مرجع مثلا علاش ديك رأس السنة الأمازيغية ما توليش مغربية ويكون الترافع حيت المغرب مرجع فالأمازيغية من حيت عدد الأمازيغ هي مناسبة أصلها أمازيغي ولكن علاش ما نردوهاش مغربية ونسوقها ثقافيا. وشدد المتحدث على أن تامغرابيت مبنية على التمازج بين العرب والأمازيغ واليهود تصور ديال المجال الترابي واحد غير واحد كيقولها بالمغربية وواحد بالشلحة التمازج المغربي اللي فيه الأمازيغية والعبرية والحسانية ووو الدستور كان صريح وانتقلنا من هوية المغرب العربي إلى المغرب الكبير تامغربيت هي شكون أنت هي الوطن هي البلاد ما يجمعنا هو هاد التوليفة وهاد التخليطة.

Issues of Moroccan Society and Immigration

محمد المبارك مشجع مكسيكي سافر إلى روسيا باش يحضر كأس العالم وهاز 4 بطاقات ديال مشجعين واخا هو مسافر غير بوحدو الشي اللي خلى بزاف علامات الاستفهام. المشجع المكسيكي سميتو جيلبيرتو مارتينيز ودا معاه البطاقات ديال الأسرة ديالو مراتو وولادو ميا ودييجو اللي ما قدروش يمشيو معاه لروسيا حيث ماتو فحادث في الولايات المتحدة الأمريكية. وحسب ما ذكرته وسائل إعلام مكسيكية فإن زوجة المشجع أرجنتينية شرات التذاكر وخلصات كولشي باش تحضر هي والأبناء ديالها في كأس العالم وقبل أسبوع تقريبا سافرت هي وولادها لمدينة ميامي الأمريكية وتما ماتو في كسيدة كاملين والأب نجا حيث ما كانش معهم لهذا قرر يحقق الحلم ديالهم ويكتب الأسماء ديالهم فحوايجو ويهز البطاقات ديالهم باش يحس باللي راهم معاه. هاد القصة وصلات للاعبين ديال منتخب المكسيك وهوما يعرضو عليه للتدريب وتصور معهم ووسائل الإعلام المكسيكية صورات معاه باش تنشر القصة ديالو وحتى اللاعبين واعدوه أنهم غادي يديرو مجهودهم تكريما للأرواح ديال عائلتو. وللإشارة فإن المكسيك تأهلت إلى الدور الثاني في كأس العالم بعد أن احتلت وصافة المجموعة السادسة خلف السويد لتواجه البرازيل في دور الـ16.

Moroccan Sports and the 2022 World Cup

يعيش الفلاحون في المغرب في الآونة الأخيرة حالة من الخوف بسبب تأخر التساقطات المطرية والتي قد تؤثر سلبا على الموسم الفلاحي. ويترقب الفلاحون في مختلف جهات المملكة أن تجود السماء بأمطار تنقذ الموسم الفلاحي خاصة وأن الزراعات الخريفية تحتاج إلى نسبة مهمة من المياه. خوف من الجفاف قال بلحسن وهو فلاح في منطقة حد السوالم: كنتسناو الشتا را هي اللي عليها كلشي يلا ما كانتش الشتا را ما كاين والو وحنا كفلاحة را خايفين من الجفاف. وتابع اللي عندو الما دابا هو اللي كيحرث واللي ما عندوش را كيتسنى الشتا ما عندو ما يدير. وبدوره قال مصطفى فلاح في اثنين اشتوكة الشتا تعطلات وهاد الشي عندو تأثير كبير على الفلاحة وعلى الماشية وخصوصا الماشية حيت الناس ما زال ما زرعت لا زرع لا حتى حاجة يعني ما زال التأثير ما بانش ولكن الماشية تأثرت بزاف. وتابع العلف حتى هو غلا بزاف كنتمناو فالأيام الجاية يكون خير إن شاء الله أما را كاين تأثير كبير وحنا خايفين بزاف من أنه يكون عام د الجفاف. وختم حديثه بالقول دابا الفلاح كيترقب الشتا حيت يلا ما كانت الشتا را ما كاين والو. انطلاقة متعثرة وفي تصريح لموقع كيفاش أبرز محمد رياض رئيس غرفة الفلاحة ببني ملال أن تأخر التساقطات سيكون له أثر سلبي على عدد مهم من المزروعات الفلاحية مؤكدا أن الموسم الفلاحي بصفة عامة في المغرب يعرف انطلاقة متعثرة. وأوضح الخبير الفلاحي أن الوضع الحالي يقدر يأدي لتفاقم بعض الآفات اللي كتصيب المنتوجات الفلاحية مستدلا على ذلك بأن تساقط الأمطار كيمكن من تنظيف أشجار الليمون من بعض الحشرات الضارة وبالتالي فكلما تأخرت الشتا الآفات اللي كتتلف المزروعات كتزاد. العلف غالي وشدد محمد رياض على أن الشتا كترتبط بشكل مباشر برزق ومورد عيش الفلاح والتأخر ديالها كيأثر على النفسية ديالو. وبخصوص غلاء أسعار الأعلاف قال الخبير الفلاحي ما كاينش الشتا إذن الفلاحة كلهم مضطرين أنهم يشريو العلف للماشية ديالهم يعني كيكون الطلب كثير على العلف وهاد الارتفاع اللي كتعرفو أثمنة العلف عندو جوج عوامل العامل اللول هو المشكل ديال الجفاف والعامل الثاني هو أن العلف فالسوق الدولي العالمي غادي وكيطلع.

Marine and Agricultural Activities in Morocco

مدينة سلا.....هادشي ولا كايوقع بزاااااف فلوطوروت بالليل .. الخووت ردوو بالكم ولاو كايتلقاو لبنادم بالحجر تفرجو و بارطاجيو باااش يوصل الميساج ! !Publiée par Accidents حوادث sur Vendredi 24 février 2017 مدينة سلا.....هادشي ولا كايوقع بزاااااف فلوطوروت بالليل .. الخووت ردوو بالكم ولاو كايتلقاو لبنادم بالحجر تفرجو و بارطاجيو باااش يوصل الميساج ! ! البحث عن سوق إفريقية.. المغرب ينتج 4 ملايين بيضة اللوائح الوطنية للانتخابات.. البوليميك وزان.. استقبال حزب الاستقلال موروكو مول كازا.. فاتي جمالي تصور سلوى أخنوش! سفير مصر في المغرب: إشهار الكان مفبرك بتر خريطة المغرب من إشهار الكان.. الحكومة تعلق ما بغاوش يسافرو لمصر حتى ياخذو رزقهم.. لاعبو المنتخب الكاميروني دارو إضراب تضمن علم البوليساريو.. كليب الأغنية الرسمية للكان يغضب المغاربة الفنانين ساكتين وحاتم عمور خرج راسو من باب واسع.. كان 2019 بلا صوت!

Moroccan Sports and the 2022 World Cup

أنصار الجبهة الوهمية البوليساريو عراو على حقيقتهم عاوتاني واللي هي البلطجة والخدمة ديال قطاع الطرق وهاد الشي وثقاتو الكاميرا هاد الصباح الأحد 15 نونبر فمدينة فالنسيا الإسبانية. فالوقفة الاحتجاجية اللي دارو هاد الصباح قدام القنصلية المغربية طلع واحد من قطاع الطرق ودار فعل إجرامي خطير كيعاقب عليه القانون وحيد الراية المغربية من فوق القنصلية والغريب أنه ما كان حتى تدخل من السلطات الأمنية الإسبانية اللي الدور ديالها حماية رموز سيادة الدول والتمثيليات الدبلوماسية. بطبيعة الحال هاد الحركة العبيطة ما غادي تبدل والو من الواقع وإنما غير كتزيد تبين أن هاد المجرمين ما كيآمنو لا بقانون ولا بمواثيق دولية وإنما العنف هو السلاح الوحيد اللي عندهم وخاصة الاستفزاز بحال اللي شافوه كاملين فمعبر الگرگرات فاش مجموعة من أنصار الجبهة كانو كيضربو الجنود وكيسبوهم باش تكون ردة الفعل ومع ذلك ما عطاهم حتى نتيجة حيث الجيش المغربي ما تعدى على حتى واحد وأصلا مع أول تحرك هربو عناصر البوليساريو من الخيام اللي دارو حيث عارفين ما عندهم جهد للحرب وأن القضية خسرات دبلوماسيا وسياسيا. البؤس ديال أنصار البوليساريو غادي وكيزيد يكبر فالمغرب كل مرة كيحقق إنجاز دبلوماسي فعدد من الدول دارو القنصليات ديالهم فالأقاليم الجنوبية ومشكلة معبر الگرگرات تحلات بأقل الخسائر وبدون أي خرق للقوانين والاتفاقيات ولبارح السبت 13 نونبر جمهورية غيانا التعاونية حيدات الاعتراف ديالها للكيان الوهمي هاد الشي كامل خلى عناصر العصابة تخرج دير هاد الحالة واللي نفسها ما غادي تنفع والو بل غير كتزيد تعري الحقيقة ديالهم وأنهم عصابة خراب وبلطجة.

Security and justice issues in Morocco and Related Events

أحمد الحاضي كيفاش شي فايسبوكيين ما كيخليو حتى فرصة إلا ويقطرو الشمع على إدريس لشكر الكاتب الأول للاتحاد الاشتراكي للقوات الشعبية. السيد مشغول مع المؤتمر العاشر وشي وحدين دارو ليه صورة فوطوشوب بالصدفة المقلوبة وحطوه مع أعضاء الحكومة الفرنسية باش زعما ما يوقعش ليهم البلوكاج اللي وقع فالمغرب واللي بزاف قالو أن لشكر هو السبب ديالو.

Morocco and International Relations

مباشرة بعد إعلان الناخب الوطني وليد الركراكي يوم أمس الخميس 10 نونبر عن اللائحة النهائية للاعبين المدعوين للمشاركة رفقة المنتخب الوطني المغربي في كأس العالم قطر 2022 خرج عدد من المشجعين المغاربة بتعليقات عبروا من خلالها عن حزنهم وآسفهم من عدم استدعاء لاعب العين الإماراتي سفيان رحيمي. وفي تعليقه على الموضوع قال المحلل الرياضي سالم المحمودي إن جميع البلدان وجميع المحليلين فالعالم ملي كتحط شي لائحة ديال المنتخب إلا وكيبقى لاعب فنظرهم تقصى ولاعب كان خاصو يكون ولاعب ما كانش خاصو يكون. وأضاف المحمودي من حق أي واحد يبدي الرأي ديالو ورأيه يحترم والفكرة تناقش ولكن الرأي الأول والأخير هو ديال المدرب. وتابع أي رأي عندو سلبيات وإيجابيات إمتا كتبان هاديك السلبيات والإيجابيات حتى كتوضع المسألة على رقعة الملعب فمثلا نجيبو سفيان رحيمي ونجيبو جميع اللاعبين اللي باغين المشجعين والمتتبعين ولكن ملي غادي يتحطو هادوك اللاعبين وما غتكونش النتيجة فمغاديش نحاسبو المشجيعين والمتتبعين غادي نحاسبو المدرب فلذلك المدرب هو اللي خاص تكون عندو قناعة ديالو وكيشوف علاش ما باغيش يعيط على هاد اللاعب وعلاش عيط لهاد لاعب. وأكد على أن الحساسيات والجزئيات خاصها تكون بعيدة كل البعد على لائحة المنتخب فكنضن أن هادي سنة الحياة فبعض الأحيان كيكونو لاعبين تضلمو. وشدد المحمودي على أن الركراكي كيحاول يختار لاعبين اللي غادي يتلائمو مع حسه الكروي ماشي دائما خاص اللاعب الممتاز هو اللي يكون في المنتخب المغربي ولكن اللاعب اللي يتلائم مع فكر وفلسفة وطريقة لعب المدرب وكذلك طريقة تفكير سواء داخل الملعب أو خارج الملعب. وختم حديثه بالقول أنا من الناس المعجبين بسفيان رحيمي حيت عندو واحد الاستمرارية باش يبقى مستمر فاللعب ولكن هادي سنة الحياة والمدرب ما قتنعش أنه ياخدو عارف علاش فإلى غذا ولا بعد غدا ما كانش سفيان رحيمي فالمدرب هو اللي غادي يتحاسب.

Moroccan Sports and the 2022 World Cup

تـ: وراق بعد أن قضت عطلة الصيف منتشية بفرحة نجاحها في مستوى الأولى إعدادي تفاجأت التلميذة فاطمة الزهراء خموري صباح اليوم الجمعة 8 شتنبر عندما حاولت الالتحاق بفصلها في إعدادية عبد الكريم الخطابي في الدار البيضاء بأنها ستكرر السنة. وتقول فاطمة الزهراء وهي تروى ما حدث لها لموقع كيفاش فاش مشيت نلتحق بالقسم قال ليا المدير غادي تعاودي العام قال ليا أنا خطأت وحتى الطبيب كيخطأ في غرفة العمليات. وتضيف التلميذة: فاش مشينا شد النتيجة ديالي ودار بلونكو على تنتقل ودار كروا على تكرر وقال ليا راك أتعاودي العام. واسترسلت وهي تغالب دموعها: بقا فيا الحال بزاف ملي قال ليا أتعاودي وأنا العام كامل وأنا فرحانة.. ما عرفتش أشنو ندير. أما والدة فاطمة الزهراء التي تعمل حارسة للسيارات فلم تخف استياءها من الموضوع قائلة: تصدمت وتفاجأت ملي جات النتيجة لقيناها ناجحة وملي جينا تصدمنا كان عليهم ما يديروش الخطأ من الأول يديرو ليها تكرر علاش يديرو ليها تنتقل.

Morocco and International Relations

بقلم: نجيكم نيشان في الوقت اللي ناس كيتسناو شي إصلاح ينقص من أجور البرلمانيين ولا يرشد النفقات في البرلمان ولا يخرجو لينا باتفاق أنهم ما غاديش يتخلصو على هاد الأيام اللي غير جالسين فيها خرج لينا البرلمان الموقر بقرار لإصلاح المراحيض. وبغض النظر على واش الطواليط بلدية ولا رومية وهو نقاش عميق جدا في هاد المسألة الحساسة جدا والتي تهم جل المواطنين ممكن نتفقو مع النواب المحترمين ديالنا على أن أي إصلاح خاصو يدار خاص يكون من القاع وبلا ما تنويوها ناقصة حيت هاد الكلمة عربية قحة وتعني في المعجم أساس الشيء نبداو بالمراحيض وندوزو للدوش والريسطو والصالونات وقاعات الاجتماعات وصولا إلى قاعة البرلمان ثم إلى جيوب البرلمانيين. ولا زربة على إصلاح وبهاد الطريقة غادي ندوزو واحد 50 سنة غير باش نفكرو في ترشيد النفقات. غير السؤال اللي كيدزر لي فبالي هو واش هاد إصلاح المراحيض غادي يخلي النواب يبقاو يجيو ديما أثناء التصويت على مشاريع القوانين أو لا غادي يبقاو يغيبو آخر الأخبار - هيأة حقوقية سورية: نرفض استغلال قضية اللاجئين لابتزاز المغرب - مجلس النواب غدا الأربعاء.. العثماني غادي يعرف النتيجة بعد الامتحان الشفوي! - طنجة.. حجز 29 كيلو من الشيرا في منزل تاجر مخدرات - في جنازة امساعف.. ابن كيران بدل الكرافطة بالدراعة صور - عودة العلاقات الدبلوماسية بين المغرب وكوبا.. فرنسا عاجبها الحال - غريب اقتحم غرفة إحداهن عاريا.. نزيلات داخلية ثانوية مولاي إسماعيل في مكناس يبتن في العراء خوفا من الاغتصاب!! صور - في حالة انتخابه رئيسا لفرنسا.. إيمانويل ماكرون غادي يجي للمغرب - حصاد بدا كيبدل.. تسجيل التلاميذ في نهاية الموسم الدراسي - دعا إلى مفاوضات حول وضعية ما تبقى من المستعمرات.. العماري يشبه معبر سبتة بـالجدار العازل الصهيوني

Political Affairs in Morocco and Participating Parties

الممثلة لبني أبيضار ما عجباتهاش الهضرة ديال الداعية حامد الإدريسي اللي قال باللي ما خاصش البنات يتخلطو مع الدراري في قسم واحد حيث المدارس ولاو فحال الماخور. كيفاش لبني أبيضار في تدوينة على حسابها على الفايس بوك قالت: السيد قالك حگا والواد حيت كاين فساد أخلاقي فالمدرسة المغربية من الأحسن الواحد يشد بنتو فالدار ويسد عليها وما يسيفطهاش للمدرسة لي صورها لينا سي الداعية فحال شي ماخور واللي بغاها تقرا يقريها فالدار أو عبر المراسلة داكشي ديال التاريخ والجغرافيا والتغذية. وتابعت الفنانة المثيرة للجدل: حيت بالنسبة لهاد السيد هيا غي مرا آش بغات بشي طب وبشي هندسة وبشي طيران! واش بغات بشي ديبلوم باش تنوض تخدم وتولي مستقلة ماديا ودير الگرون باش تولي عندها فلوسها فجيبها وتا هي كلمتها فالدار. واسترسلت ساخرة من دعوة الشيخ الإدريسي ما يمكنش آسيدي! العرض ديالها هو الأول والشرف ديالها هو الأول! والله ينعل بو شي قراية! شفتو العبقرية كي دايرة شفتو التفكير العميق كي داير.

Morocco and International Relations

يعيش الفلاحون في المغرب في الآونة الأخيرة حالة من الخوف بسبب تأخر التساقطات المطرية والتي قد تؤثر سلبا على الموسم الفلاحي. ويترقب الفلاحون في مختلف جهات المملكة أن تجود السماء بأمطار تنقذ الموسم الفلاحي خاصة وأن الزراعات الخريفية تحتاج إلى نسبة مهمة من المياه. خوف من الجفاف قال بلحسن وهو فلاح في منطقة حد السوالم: كنتسناو الشتا را هي اللي عليها كلشي يلا ما كانتش الشتا را ما كاين والو وحنا كفلاحة را خايفين من الجفاف واخا دابا را القضية تأزمت بزاف. وبدوره قال مصطفى فلاح في اثنين اشتوكة الشتا تعطلات وهاد الشي عندو تأثير كبير على الفلاحة وعلى الماشية وخصوصا الماشية حيت الناس ما زال ما زرعت لا زرع لا حتى حاجة يعني ما زال التأثير ما بانش ولكن الماشية تأثرت بزاف. وتابع العلف حتى هو غلا بزاف كنتمناو فالأيام الجاية يكون خير إن شاء الله أما را كاين تأثير كبير. وختم حديثه بالقول دابا الفلاح كيترقب الشتا حيت يلا ما كانت الشتا را ما كاين والو. انطلاقة متعثرة وفي تصريح لموقع كيفاش أبرز محمد رياض رئيس غرفة الفلاحة ببني ملال أن تأخر التساقطات سيكون له أثر سلبي على عدد مهم من المزروعات الفلاحية مؤكدا أن الموسم الفلاحي بصفة عامة في المغرب يعرف انطلاقة متعثرة. وأوضح الخبير الفلاحي أن الوضع الحالي يقدر يأدي لتفاقم بعض الآفات اللي كتصيب المنتوجات الفلاحية مستدلا على ذلك بأن الزيتون حيت ما طاحتش عليه الشتا ما كيعطيش الكمية كبيرة وبالتالي كيكون قليل والجودة ضعيفة. وتابع بصفة عامة لا كما ولا كيفا التأثير جد سلبي ديال تأخر الأمطار على القطاع الفلاحي بالنسبة للقطاع الحيواني وحتى للنباتي. العلف غالي وشدد محمد رياض على أن الشتا كترتبط بشكل مباشر برزق ومورد عيش الفلاح والتأخر ديالها كيأثر على النفسية ديالو. وبخصوص غلاء أسعار الأعلاف قال الخبير الفلاحي ما كاينش الشتا إذن الفلاحة كلهم مضطرين أنهم يشريو العلف للماشية ديالهم يعني كيكون الطلب كثير على العلف وهاد الارتفاع اللي كتعرفو أثمنة العلف عندو جوج عوامل العامل اللول هو المشكل ديال الجفاف والعامل الثاني هو أن العلف فالسوق الدولي العالمي غادي وكيطلع.

Marine and Agricultural Activities in Morocco

محمد المبارك اللاعب الدولي المغربي فيصل فجر اختار يبدل الستيل ديال شعرو وزاد نجمة خضرا. اللوك الجديد ديال فصيل فجر خلى العديد من نشطاء موقع الفايس بوك يطلعوها عليه. وكتب أحد النشطاء: عاد عرفت أديداس علاش دارو توني بسيط لأنه عارفين اللعابة ديالنا غادي يلعبو على الشعر بالستيلات والألوان.. عاجباني لومبيونس ديال المنتخب. وشي وحدين مشاو بعيد قالو باللي ملي صبغ شعر ما غيلعبش مزيان ومن بينهم تعليق قال: منتخب مغرور ما غاديش يمشي بعيد. وكاين اللي دافع على اللاعب والزملاء ديالو وقال في الرد ديالو على اللي ما عجبتهومش النجمة علاش زعما غادي ثقل عليهم النجمة الكرة اللي عندو عندو يتقاتل في التيران يدير حتى les extensions.

Moroccan Sports and the 2022 World Cup

في الوقت الذي اعترفت فيه الفتاة القاصر المتهمة بقتل الطالب أنور العثماني في مدينة طنجة بارتكاب الجريمة لوحدها لا زالت عائلة الشاب الراحل مصرة على أنه تمت مساعدتها من طرف شخص آخر. وكشفت والدة الطالب أنور في تصريحات إعلامية عن آخر مستجدات قضية البحث إذ أكدت أن مؤسسة التحقيقات الجنائية قامت إنابة قضائية على الاتصالات حيث تبين أن المتهمة خلال ارتكابها الجريمة اتصلت برقمين الأول لا زال صاحبه مجهولا والثاني تعذر على صاحبه الحضور لأسباب مجهولة. وقالت والدة الشاب المقتول المتهمة بقتل الابن ديالي انور مصرة على أنها ارتكبت الجريمة بوحدها ولكن مستحيل تكون هضرتها صحيحة حيت ما يمكنش فتاة قاصر تقتل ولدي بهاديك الطريقة ولدي رياضي وكان كيهز 40 كيلو فيد وحدة والهوس ديالو كان هو الرياضة ما يمكنش قاصر تجهز عليه هاكاك. وأضافت الشك الوحيد اللي بقى عند قاضي التحقيق هو ان المتهمة شي حد عاونها باش مسحت الحسابات الرسمية ديال انور حيت كاين تضارب في الاقوال ديالها على القن السري والايميل. وتابعت المتهمة قالت بلي ارتكبت هاد الجريمة دفاعا عن شرفها واش اللي بغات دافع على الشرف ديالها غتسرق تيليفون وبيسي وكاسك والفلوس وشحال من حاجة كانت عند ولدي وتلوحهم فالزبل. وبخصوص مواجهتها للمتهمة قالت والدة الشاب أنور أنا كانت ليا مواجهة مع المتهمة وشفتها باقا صغيرة والبنية الجسمانية ديالها ماشي ديال تقتل شاب فديك البنية الرياضية وأنا غير شفتها سخفت ما قدرتش نتواجه معها. وتابعت أنا اللي شفت ولدي كيفاش مقتول وديك الصورة ديالو ما زال محفورة في الوجدان ديالي الى يوم القيامة ما عمري نساها مقتول بطريقة ديال مجرمين محترفين.

Morocco and International Relations

من بعد قرارات الملك محمد السادس بإعفاء عدد من الوزراء والمسؤولين من المناصب ديالهم الفايسبوكيين اللي حاضيين الشادة والفادة مقشبين على برنامج في قفص الاتهام اللي كيدوز فإذاعة ميد راديو. الفايسبوكيين قالو بأن برنامج في قفص الاتهام غير كدوز فيه كتطفى ليك الشمعة ودارو تصاور ديال المسؤولين اللي دازو عندو قبل ما يعفيهم الملك من المهام ديالهم. الإعلامي رشيد الإدريسي كتب تدوينة على الفايس بوك: الزميل والصحفي اللي عزيز عليا و هوا عارفها رضوان الرمضاني إن شاء الله بحول الله هو خليفة الأخ الأكبر واللي كنحتارمو كثر من نفسي عتيق بنشيكر فبرنامج مسار. فايسبوكي آخر نشر تدوينة يقول فيها: زوج ديال الناس ما تمشي عندهم حتى تصلي صلاة الاستخارة قفص الاتهام ومسار. واحد الفايسبوكي جبد محمد حصاد الوزير الأسبق للتعليم والتربية الوطنية اللي كان دار أول وأخير خروج إعلامي ليه وكتب فتوينة: جديد: الرمضاني هو الضولمي فيرسيون 2.1 خرج على حصاد بعد أقل من اسبوع على حلقة في قفص الاتهام.

Morocco and International Relations

من بعد كيكي واحد من التحديات الخطيرة اللي تمنع فبعض الدول بان تحدي جديد فيه نوع من العياقة. كيفاش السقوط من السيارة أو فايلين ستار هو آخر تحدي بان في مواقع التواصل الاجتماعي والمبدأ ديالو هو أن المنخرط فيه يبان طاح على وجهو من طوموبيل ولا طيارة وحوايجو طايحين حداه. اللي مبدل في هاد التحدي هو أن أغلب المشاركين فيه خارجين من طوموبيلات واعرين والحوايج اللي طايحين غاليين. وطبعا المعلقين المغاربة بداو بالطنز من دابا وكاين اللي قال باللي هاد التحدي خاص بالطبقة الراقية. واحد من المعلقين قال بسخرية: الله يخليكم قبل ما يوصل هاد التحدي للمغرب بلا ما تشوهوه طوموبيلة فيراري وصاك لوي فيتون ولا بلاش. وقال آخر: هاد التحدي يلا جا المغرب غادي تكثر غير السرقة واش كاين اللي يخليك تصور هاكا. وللإشارة فإن تحدي فايلين ستار بدا شهر غشت اللي فات ولكن بقى محصور عند الطبقة الغنية فقط.

Morocco and International Relations

جمال الرياضي حضر الشرقي أضريس الوزير المنتدب لدى وزير الداخلية المقابلة التي جمعت فريقي الجيش الملكي وجمعية سلا اليوم الثلاثاء 6 نونبر برسم نصف نهاية كأس العرش. المقابلة اللي كانت باردة كرويا لم يحضرها جمهور غفير وخلاو أضريس كيتفرج على راحتو. والله يا السي الوزير كون جيتي للديربي الكازاوي باش تشوف الشغب على أرض الواقع.

Morocco and International Relations

في توضيحاته حول البروتوكول العلاجي المحين لفيروس كورونا في المغرب قال البروفيسور شكيب عبد الفتاح الأخصائي في الأمراض المعدية والتعفنية في المستشفى الجامعي إبن رشد في الدار البيضاء: جميع الحالات غادي تتعالج سوا عندها أعراض أو ما عندهاش ولكن الحالات اللي غادي تكون محتملة وكا تعاني من مرض مزمن أو سن متقدم هادي غادي نبداو ليها العلاج بالأدوية قبل ما تبان النتيجة. وفي تفسيره لأسباب العلاج الفوري قبل ظهور النتائج قال البروفيسور شكيب عبد الفتاح غادي نبداوه باش نتفاداو عواقب تأخر التشخيص وباش الفيروس ما يزيدش ينتشر بين الناس. طرق العلاج وتابع البروفيسور الحديث عن مدة العلاج وما يميز البروتوكول الصحي بعد تحيينه بالقول: الناس اللي ماعندهومش أعراض غادي نعطيوهم الدواء لمدة 9 أيام وغادي يكونو كيتعالجو فالمنازل ديالهوم ولكن خاصهوم يبقاو فالعزل الصحي فديورهم لمدة 14 يوم أما الحالات اللي عندها أعراض غادية تعالج لمدة 10 أيام والعزل الصحي في 14 يوم كذلك ولكن هاد الحالات يلا بقاو عندها أعراض بزاف الطبيب يقدر يقرر باش يزيدهوم 5 أيام ديال الدوا. الأدوية ما تبدلاتش استرسل البروفيسور شكيب عبد الفتاح الأخصائي في الأمراض المعدية والتعفنية في المستشفى الجامعي إبن رشد في الدار البيضاء تفسيره للبروتوكول الصحي الحالات اللي ماعندهاش أعراض أو أعراض طفيفة وماعندها حتى شي مرض مزمن وما عندهاش سن أكبر من 65 سنة يلا برات مزيان أما يلا تزاد عليها الحال ديك الساعة كاندخلوها للمستشفى. وحدد المسؤول أنواع الحالات التي تستدعي العلاج في المستشفى خصوصا مع ارتفاع حالات الإصابة بكورونا الناس اللي كيدخلو للمستشفى هوما الناس اللي عندهوم مرض مزمن أو عندهوم أكثر من 65 سنة الناس اللي عندهوم أعراض والناس اللي عندهوم حالة حرجة..

Health and Islamic fatwas

دعا محمد مهدي بنسعيد وزير الشباب والثقافة والتواصل إلى تضامن وطني لتجاوز الأزمات التي فرضتها الظرفية الاقتصادية الراهنة مبرزا أن المقصود باصطلاح الله غالب الذي جاء على لسان رئيس الحكومة عزيز أخنوش خلال الندوة الصحفية التي أعقبت اجتماع الأغلبية قبل أسبوعين هو الله غالب على الجفاف. وأبرز الوزير البامي خلال حلوله ضيفا أول أمس الجمعة 4 مارس على برنامج بدون لغة خشب الذي تبثه إذاعة ميد راديو قائلا: الله غالب على الجفاف ولكن ها المبادرة والدعم ماشي الله غالب وغادي نجلس ونسكت نقوليكم راه الجفاف ماشي أنا اللي درتو. وشدد بنسعيد على أهمية التضامن الوطني لتجاوز الأزمة الاقتصادية مردفا بالقول: خاصنا نكونو مضامنين ماشي كحكومة ولكن كشعب باش نفوتو الأزمة اللي حنا فيها والحكومة خاصها تزيد تجتاهد باش تبين للمغاربة أن هناك تضامن وطني اللي إلا مكانش صعيب علينا نزيدو للقدام. ولمواجهة ارتفاع الأسعار والأزمات الاقتصادية أوضح الوزير أن الحكومة تعمل في تصورها للمدى القريب على دعم المواد الأساسية أما على المدى البعيد فهي تعول على مشاريع وبرامج من شأنها تحسين الدخل الفردي والقدرة الشرائية للمواطنين. وتابع المتحدث في السياق ذاته: قسوة الأزمة خلات أن المغاربة باغين الحلول دابا حاليا الحكومة كتفعل المبادرة الملكية مع الأبناك والفلاحة السياحة نفس الشيء كاين مشروع فرصة اللي غادي طلقو وزارة السياحة وكاين أوراش اللي طلقو سي سكوري مع السيد رئيس الحكومة وهادشي راه غدا غادي تبان النتائج ديالو.

Political Affairs in Morocco and Participating Parties

فرح الباز قال عبد الإله ابن كيران رئيس الحكومة إن إصلاح نظام التقاعد صعب وأن النقاش حول هذا الموضوع بدأ منذ 10 سنوات من قبل عباس الفاسي الذي وضع اللجنة التي اشتغلت على الموضوع مؤكدا أنه أجرى حول 10 لقاءات مع النقابات المركزية وكل مرة كنشوفو كيفاش نديرو بحال اللي شاد جمرة في هاد اليد ملي كتحرقو كيدوز لليد لاخر. وأقر ابن كيران بأن إصلاح نظام التقاعد من المحتمل أن تكون له عواقب على الأغلبية ولكن ما عندناش خيار ثاني يمكن نبقاو ندور الكلام وندوز المشكل للحكومة الجاية ولكن قلنا ما يمكنش وختارينا نمشيو لهاد الإصلاح لأن كلشي متفق عليه والنقابات متفقة على الإصلاح. وردا على المطالبين بتمديد الحوار حول هذا المشروع قال رئيس الحكومة خلال جلسة الجلسة الشهرية في مجلس النواب التي عقدت اليوم الثلاثاء 22 دجنبر والتي خصصت للإجابة على الأسئلة الشفهية المتعلقة بإصلاح نظام التقاعد الإخوان اللي كيطلب مني نزيد نتشاور راه 5 سنين وأنا كنتشاور.. التليين ديال الإصلاح ليناه قدر المستطاع خاصكم تعرف باللي الإصلاح ديال التقاعد بحال شي واحد غادي يطلع للسطح وعطيته سلوم بقا فيه 2 ميترو. وقال ابن كران مخاطبا البرلمانين: أنا بقا فيا الحال ملي حتى واحد ما طلع للمنصة وقال لي علاش تعطلتي في هاد الإصلاح مضيفا أنه كان يعتزم المضي في هذا الإصلاح ولم يقفه سوى موت عبد الله باها قائلا: واحد المرة ما وقف داك الإصلاح غير الموت ديال باها.. وصل واحد الوقت قلت ليه غدا غادي نقدم المشروع والنقابات طلبو مني أسبوع وفي داك الأسبوع مات باها جاو عندي الإخوان دالنقابات وقالو ليا نرجع الحوار ورجعنا للحوار. وتابع ابن كيران بنبرة شديدة هاد الإصلاح هو اللي لقيت سمحو ليا ما عنديش الذكاء باش ندير شي إصلاح آخر.. أنا بغيت ننقذ صندوق التقاعد نافيا أن يكون اصلاح أنظمة التقاعد هو إملاء من البنك الدولي قائلا: عمرني هضرت مع البنك الدولي على التقاعد. وعاتب رئيس الحكومة من يتهمه باستهداف المواطنين باصلاح التقاعد وقال: والله يلا حشومة عليكم علاش غنحركهوم علاه شكون صوت عليا حتى وليت رئيس حكومة أنا مصلحة المواطنين كتبان ليا في الحاجة اللي فيها مصلحتهم خاص تكون عندنا الجرأة نقول ليهم هادي في صالحكم واخا ماغتعجبكومش بحال الإنسان وولادو. وتابع ابن كيران مخاطبا البرلمانين: دابا الإخوان نقولكم حنا المشروع وجدناه وشتغلنا عليه هو بحال يلا كتجرع دواء مر ما غاديش نكذب على المواطنين ونقولهم جايب ليكم دواء ديال التقاعد حلو وبنين لا مردفا: الإصلاح غنجيبوه للبرلمان وغادوزو حتى نتوما في الامتحان وكنتمنى ما تعطلوهش راكم غتدرسوه وحاولو على القضية تبقى نافعة راكم كتديرو واحد الحاجة فيها الخير للواطن والمواطن. وأنهى رئيس الحكومة حديثه عن إصلاح نظام التقاعد بالقول: أنا كنطلب منكم ديروها لحظة ديال الإجماع الوطني والإخوان في النقابات متافق معاهم ويلا جاب لي شي واحد شي بديل غادي نقدم استقالتي يلا ما قدمتوش.

Political Affairs in Morocco and Participating Parties

شيماء الباز سلمى رشيد على خطى دنيا باطمة هاد الشي اللي قالو رواد مواقع التواصل الاجتماعي. كيفاش أثارت الصورة الأخيرة التي نشرتها الفنانة المغربية سلمى رشيد على حسابها الرسمي في موقع الصور تابع القراءة من هنا Source: machahir طالع سعود الأطلسي: الحكم الذاتي في الصحراء يحصن المنطقة من التطرف الطمع وما يدير.. اعتقال موظف في التعاون الوطني سرق 20 طنا من الملابس والأحذية!! والي بنك المغرب: تعويم الدرهم قرار سيادي ما فرضاتو علينا حتى شي مؤسسة دولية لقاو عندو أزيد من ألف قرص مخدر و12 لفافة ديال الكوكايين.. اعتقال بزناس في طنجة بالفيديو.. المنتخب المغربي يهزم غينيا بثلاثية أيوب الكعبي

Security and justice issues in Morocco and Related Events

سمعوني يا المغاربة. من الآن فصاعدا قررت أنني نبقى نهضر معاكم إلكترونيا. ملي نبغي نقول ليكم شي حاجة غادي نكتبها ليكم فـ كيفاش وها العار بلا ما تسولوني علاش وكيفاش كيفاش. أنا عييت ما نهضر مع الوزير ديالي مصطفى الخلفي كنقول ليه الناس ديالك فالإتم والدوزيم مكرفصين علي وكيديرو علي الرقابة وكيديرو البتر للتصريحات ديالي ولكن حتى هو ما لقاش معاهم حل. سميرة سطايل وفيصل العرايشي صعاب عليه وهو عظامو باقيين طريين الله غالب. إيوا شنو بقى لي دابا نمشي نهضر فـ الجزيرة ما كاين لاش أولا نخاف ندير شي زبلة باللغة العربية وثانيا نخاف ينوض علي النحل ثاني وأنا اللي في يكفيني. عييت نخمم قلت مع راسي اللهم خوتنا فـ كيفاش. كنواعدكم يا المغاربة أنه من الآن فصاعدا ما غادي نخبي عليكم والو. اللي جاتني فراسي غادي نقولها ليكم وحتى داك الشي اللي ما كنقدرش نقولو فبلايص أخرى غادي نقولو ليكم فـ كيفاش. هنا غادي تعرفو شكون هوما العفاريت والتماسيح وهنا غادي تعرفو الشاذة والفاذة ديال العمل الحكومي وهنا غادي نتفاهم مع داك شباط اللي باغي يدير علي واعر وهنا غادي نرد الصرف لإلياس العماري وهنا غادي نجبد الودنين لعبد الله بوانو وعبد العزيز أفتاتي وهنا غادي نخبركم ملي تكون شي زيادة فليصانص والمازوط. وهنا اللي بغى يقول شي حاجة في ولا علي يكتبها أنا مع الشفافية وكنواعدكم أمام الله أنني ما غادي نخبي والو. فهمتوني ولالا

Issues of Moroccan Society and Immigration

على غير عادته وبلغة هادئة قطع عبد الإله ابن كيران رئيس الحكومة السابق والأمين العام السابق لحزب العدالة والتنمية صمته وعاد إلى الخوض في الشأن السياسي. الصمت بلغ مداه ولم يخف ابن كيران في حديثه أمس الأحد 14 أكتوبر أمام أعضاء اللجنة الوطنية لشبيبة حزبه الذين استقبلهم في منزله في الرباط عدم رضاه عن الوضع الداخلي للتنظيم السياسي. وخاطب ابن كيران الحاضرين بالقول: أنا شفتوني ساكت أنا ساكت باش ما نربكش مسار الحزب. وأضاف: ما ديروش ليهم شي مواقف سياسية اللي ما يقدروش يتحملوها ما تربكوش مسار الحزب أنا شفتوني ساكت أنا ساكت باش ما نربكش مسار الحزب. واستدرك المتحدث ذاته قائلا: ولكن كيبان أن هاد السكوت بلغ مداه أنا راه ما كنتش عوال نستقبلتكم وما كنتش عوال نقول ليكم كاع هاد الشي ولكن ما يمكنش ليكم تسكتو نتوما خاص تكونوا عنصر دفع فالحزب وفالمجتمع. شبح البلوكاج وعاد ابن كيران للحديث عن أزمة البلوكاج الحكومي التي واجهت تشكيل حكومته الثانية واصفا إياها بـالضربة معتبرا أن ديك ضربة البلوكاج اللي ساهمو فيها دوك الأحزاب اللي معروفين. إقرأ أيضا: وأضاف: أنا ممكن نقول اللي عليا درتو حتى كاع يلا تفرغت للعبادة راه مقبول ومشروع ولكن نتوما لا دابا جا الدور ديالكم الحكومة والقيادة ديال الحزب راهم كيحاولو يديرو اللي عليهم معتبرا أنه ليس من الإنصاف المقارنة بين حكومته والحكومة الحالية. وتابع ابن كيران متحدثا عن حكومة العثماني: واش هاد الإخوان كيتصرفو مزيان ولا هم بين الخطأ والصواب ما غنقولش أنني سعيد أنا ماشي سعيد ولكن ما عندي ما نقول ليهم هوما كيواجهو العافية بداك الشي اللي عطاهم الله خاصنا نخليو الإخوان فالتيقار داك الشي علاش كنقول اللي بغا يعاون سعد يعاونو اللي ما بغاش يعطيه بالتيقار. واسترسل: يلا نجحات هاد التجربة أنكونو فرحانين يلا مانجحاتش وكنا حزب حقيقي سننهض من جديد ولكن يلا العكس بمن سننهض واش نمشيو نجيبو عاوتاني ابن كيران. الحلفاء والحكومة ولم يفوت ابن كيران الفرصة ليدلو بدلوه هو الآخر في حملة التراشق بين حزبه وحزب التجمع الوطني للأحرار بعد التصريحات الأخيرة التي أدلى بها رشيد الطالبي العلمي عضو المكتب السياسي لحزب الحمامة متهما فيها العدالة والتنمية بـالسعي إلى تخريب البلاد. واختار ابن كيران في هذا السياق الحديث تلميحا لا تصريحا إذ قال: ما كيحشمش وقليل الحياء وكيقولو الحزب بغا يخرب البلاد الفساد اللي كيخرب البلاد. واعتبر ابن كيران أن رد حزبه على تصريحات الطالبي كان ينبغي أن يكون أقوى مما كان قائلا: الرد عليه كان خاص يكون أقوى من داك الشي إما نهملوه من الأول كيما عملنا لشي وحدين يا إما نوضو ليه بالمعقول أما نوضو ليه ونرجعو ما عجبنيش الحال باش يكون السي سعد على خاطرو ما نتراجعوش واخا تطيح كاع الحكومة آش غيوقع فملك الله يلا طاحت الحكومة واش هي من المقدسات لا الحكومة يلا مشات نديرو وحدة أخرى ونديرو انتخابات أخرى واخا نطيحو حنا مرة أخرى.. ويلا بغاو يديرو عاوتاني شي خنطاقيرة ويديو الحكومة يديوها. بنشماش والحياء ولم يكن حزب الأصالة والمعاصرة وأمينه العام حكيم بنشماش بمنأى عن هجومات ابن كيران. وقال في هذا الصدد: ويلا كان شي واحد شعبي غيقول تابعاهم التابعة واخا ما عترفينش شناهيا هاد التابعة وفيما كانوا ياعوذ بالله ولا حاجة كتقاد. وزاد ابن كيران مهاجما حكيم بنشماش: وهاد اللخر ديالهم اللي غيديرو فمجلس المستشارين قال ليهم الفيلا شريتها بالفلوس اللي كيعطيني الملك ما كيحشمش أولا بعدا واش عطاه الملك يشري فيلا ثانيا حتى لو عطاه خاصو يسكت ولكن كاينة قلة الحياء. وأضاف: سيدنا خاصنا نوقروه خاصو يبقا موقر سيدنا ماشي رئيس دولة جانا بالانتخابات سيدنا رئيس دولة وملك وأمير المؤمنين جا بالتاريخ والمحن والقرون واش كتعتقدو أن المغاربة حومق اللي شادين فهاد العائلة أربعة قرونالحفاظ على المغرب يقتضي الحفاظ على الملك وتوقير ملكيته واخا شي سياسة ديالو ما تعجبناش ولكن كنتعاملو معاه بالاحترام والتوقير وما نمسوش الرمزية. عيوش والوضاعة ولم يستثن ابن كيران نور الدين عيوش عضو المجلس الأعلى للتربية والتكوين والبحث العلمي من المسهدفين في خرجته الجديدة حيث نعته بـالوضيع بسبب موقفه من المذهب الملكي. وقال متحدثا عن عيوش نهار خرج واحد الشخص وأنا غنتحفظ باش ما نشتموش وجا عند المغرب وكيطعن فمذهب الإمام مالك وهو معروف لا علاقة له بالإمام مالك كان خاص تخرجو وديرو فيه بلاغ وتقولو شكون هو اللي كيتكلم وبأي حق وزيدها تيقول هو صاحب الملك وعلاش قايم هاد الملك إلا على النسب ديال الرسول وفقه الإمام مالك. وانتقد ابن كيران في معرض حديثه موقف عيوش من إدارج الدارجة في التعليم حيث قال: دابا ناض هضر على الدارجة أنت ماشي مشكلتك الدارجة الدارجة شكل من أشكال اللغة العربية والله يلا عجباتني فيهم ديك السيدة ديال النمسا اللي دارت خطابها بالعربية صفعت هذا الوضيع وأمثاله ممن يريدون التخلي عن لغتهم.

Political Affairs in Morocco and Participating Parties

تبحث الحكومة عن حلول عملية من أجل تمكين الطلبة القادمين من أوكرانيا من إتمام دراستهم سواء عبر إدماجهم في الجامعات المغربية أو في جامعات الدول المجاورة لأوكرانيا. ورفض عدد من الطلبة المغاربة قضية إدماج الطلبة العائدين من أوكرانيا في الجامعات المغربية في حين رحب آخرون بالفكرة مؤكدين أن الجامعات المغربية ملك للجميع. وكتب أحد المعلقين الرافضين للفكرة أنه بنادم ناجح ب10 فالباك وباغي يتدمج مع واحد شاد الباك ب18 أش هاد العبث. وعلق آخر عندهم الحق 100000 نهضرو شوية واقعيين يلا انت ولا انتي جايب الباك ديالك بـ10 وداير الطب فأوكرانيا باردة ماشي بحال واحد جايب الباك ديالو بميزة ومقاتل مع الكونكور باش يدوز هادي من جهة. وأضاف من منظور آخر الطلبة مضاربين غير مع الصبيطار اللي كيديرو فيه سطاجات ديالهم بسبب الاكتضاض هاد الشي غير هنا فما بالك انت عاد تزيد طلبة أخرين من اوكرانيا ما كاين لا تكافؤ الفرص لا البلايص فالسرفيس فالصبيطار يعني فبلاصت ما الطالب المغربي يزاول السطاج ديالو فشي سرفيس معين مثلا 4 مرات أسبوعيا غادي يولي یزاولو يالاه مرة واحدة باش يخلي فرص للطلبة الاوكرانيين وقلة التداريب بطبيعة الحال غينتجو عليه أطباء دون كفاءة. ونشرت آخرى من حق الطلبة المغاربة يرفضو را أصلا الطلبة ديال أوكرانيا مشاو بمعدلات صغيرة ما يمكنش نجيو دابا ونساويو بيناتهم. وفي المقابل عبر آخرون عن غضبهم من عنصرية الأشخاص الذين رفضوا فكرة إدماج الطلبة في الجامعات المغربية حيث كتبت إحدى المعلقات الحمد الله أن الرزق بيد الله كون كان بيد العبد كون نقارضنا من زمان بغي الخير لغيرك ربي يفتح ليك بيبان من حيث لا تحتسب. ونشر آخر أويلي ياويلي على ضد إدماج الطلبة المغاربة فأوكرانيا فالجامعات المغربية واش العنصرية حتى من المغاربة. وأضاف آخر المغرب للجميع والتعليم والتعلم للجميع. وكتبت آخرى حشومة علیکم راه ولاد بلادنا وخاص يرجعو يقراو فبلادهم ونديرو ليهم بلاصة معانا ما ضیعوش مستقبل أجیال.

Morocco and International Relations

وحيد خليلوزيتش باقي هو الناخب الوطني رسميا وبزاف ديال الإشاعات كتروج على أن وليد الرگراگي هو اللي غادي يشد بلاصتو ولحدود الآن حتى واحد ما عارف شنو كاين. آش واقع هادي سيمانة والشارع الرياضي فالمغرب كيتسنى الإعلان ديال الجامعة الملكية المغربية لكرة القدم على شنو قررت تدير مع الناخب الوطني وحيد خليلوزيتش واللي كان من المنتظر يخرج القرار قبل العواشر والمتابعين للشأن الكروي يدوزو العيد الكبير على الخير. ولكن لحدود ليلة العيد ما كاين والو بل الجامعة الملكية فنص الليل خرجات ببلاغ رسمي كتنفي فيه إقالة وحيد خليلوزيتش وكترد على إشاعة تعيين وليد الرگراگي بلاصتو. علاش هاد الانتظار ما جاش من فراغ لأن فوزي لقجع رئيس الجامعة الملكية المغربية لكرة القدم هو براسو اللي جبد النحل حيث الأحد اللي فات داز فإذاعة إم إف إم وقال باللي هاد الأيام القليلة اللي جاية غادي يخرج القرار الأخير بخصوص وحيد خليلوزيتش وكلامو كان من بعد انتقادات لاذعة قالها فحق البوسني وأنه ما بقاتش كتعجبو طريقة اللعب ديالو والاختيارات اللي كيدير وما كيفرضش شخصية المنتخب الوطني على الخصوم وبزاف ديال النقط اللي داخلة في أبجديات الكرة. واللي سمع هاد الكلام غادي يقول لقجع غاضب على وحيد وغادي تكون الإقالة هاد السيمانة. كيفاش من جهة أخرى التعليقات ديال الناس على الشائعات والتضارب ديال الأنباء خلى بزاف ديال المتابعين ما يعجبهمش هادشي خاصة أنه منذ مدة والشائعات كثيرة وكل مرة كيخرج خبر باللي شي مدرب جا للمغرب وغادي يكون بلاصة وحيد خليلوزيتش وفي الأخير ما كيكون والو. هاد المتابعين للشأن الرياضي جاهم باللي الجامعة الملكية المغربية لكرة القدم مازال ما حددت موقف نهائي من الناخب الوطني بالرغم من أن تصريحات فوزي لقجع كان باين الاتجاه ديالها زائد ما بقاش بزاف على كأس العالم وعدد من الأندية الأوروبية رجعات اللاعبين ديالها للتداريب ولاعبين آخرين كيقلبو على أندية جديدة وهادشي كامل خاص يكون تحديد لشكون غادي يسوگ تران أسود الأطلس فالمونديال الجاي ويبدا الخدمة من دابا باش على الأقل تكون مشاركة أحسن من ديال 2018 واللي رجعو فيها الأسود بنقطة واحدة وجوج أهداف فقط.

Moroccan Sports and the 2022 World Cup

لا زالت نبيلة منيب البرلمانية والأمينة العامة لحزب الاشتراكي الموحد ممنوعة من الدخول إلى قبة البرلمان وذلك بسبب عدم توفرها على جواز التلقيح الذي كانت قد فرضته الحكومة في شهر أكتوبر الماضي للدخول إلى الفضاءات العمومية والإدارات. رئيس مجلس النواب.. جوج مراسلات وأكدت منيب في تصريح لموقع كيفاش أنها راسلت رئيس مجلس النواب رشيد الطالبي العلمي مرتين من أجل استفساره بشأن منعها من دخول قبة البرلمان قائلة راسلت رئيس المجلس برسالة مطولة بينت فيها جوانب القانون وطلبت منو أنه يعدل على هاد القرار اللي هو جائر فحقي مضيفة أنه أمام عدم تلقيها أي جواب وعدم إبلاغها بمحاضر الاجتماعات اضطررت إلى مراسلته للمرة الثانية. وتابعت منيب ملي ما تلقيتش جواب رسمي اضطريت أني نتواصل معاه للمرة الثانية وأستفسر حول الجواز الصحي اللي تكلم عليه المجلس الوطني لحقوق الإنسان وهو قال ليا بالحرف أنه ما كاينش جواز صحي كاين غير جواز التلقيح. وأوضحت أنه عوض أن يجتهد ويستشير مع اللجنة العلمية ويرفع هاد الحيف الموجه لحزب الاشتراكي الموحد بدى كيعطيني حلول بالنسبة للحالة ديالي قال ليا أستاذة يمكن ليك تمشي تلقحي وكأنني ما عنديش رأي وحتى واحد ما عندو الحق يطلب مني نتلقح حيت هذا قرار شخصي وجسمي كيهمني كأي مغربي ومغربية. وواصلت منيب حديثها بالقول بالنسبة ليه بان ليه الحل هو هذا هو أنني نتلقح ولا نتسنى حتى تسالي هاد الجائحة وهاد الشي كيبين على ضعف هاد المؤسسة اللي ما قدراتش أنها تطبق القانون. وما قدراتش أنها تطبق المنطق حيت الإنسان اللي سليم هو الأول اللي خاصو يدخل لقبة وليس الناس اللي معرضين وحاملين للفيروس على حد تعبيرها. البرلمان.. مؤسسة مختلفة وأبرزت البرلمانية عن حزب الاتحاد الاشتراكية أن البرلمان مؤسسة تشريعية والمؤسسات التشريعية عندها القوانين ديالها والمؤسسات التشريعية هي مؤسسة مركزية ما يمكنش نتعاملو معها كيفما كنتعاملو مع باقي المؤسسات اللي كيدخلو ليها الناس باش يقضيو الحوايج ديالهم هادي مؤسسة اللي مفروض أن يشتغل بداخلها ممثلو الأمة وأن يقوموا بمهامهم الكاملة في التشريع ومراقبة عمل الحكومة وفي العديد من المهام. وأكدت منيب أنها لن تتنازل عن حقها في الولوج إلى قبة البرلمان قائلة أنا ما غنتنازلش على حقي فولوج قبة البرلمان حيت كاينين ناس صوتو عليا وكيتسناوني نمثلهمم داخل هاد القبة وأنا كنحمل صوتهم وقابلة ندير فحص بي سي إر فكل مرة ندخل فيها للبرلمان. وختمت حديثها بالقول حنا لا نستثني أي مبادرة ورفضنا أننا نبعثو رسائل للبرلمانات الأوروبية ولكن هذا مشكل مغربي وما غادي نتسناو من حتى جهة تساعد المغرب على حل مشاكله حنا ناس اللي واعيين ويمكن لينا أن نتحمل مسؤوليتنا كاملة.

Political Affairs in Morocco and Participating Parties

كيفاش شحال من واحد ما فهمش كيفاش الثمن ديال الخضرة والديسير اللي قال لينا بنكيران نهار داز فالتلفزة من بعد الزيادة فثمن ليصانص ما شيء هو الثمن اللي كان فالسوق. بنكيران مجال يكذب فحاجة بحال هادي, إيوا شنو وقع اللي وقع هو أن الأثمنة اللي هضر عليها بنكيران هي آثمنة ديال الجملة. هاد الشي اللي قال السي إدريس الأزمي الإدريسي الوزير المنتدب لدى وزير المالية المكلف بالميزانية. youtube_sc url8TiGO9NYlRo width500 height340 بنكيران والبنان youtube_sc urlzstv4TpSjc8 width500 height340

Morocco and International Relations

انتقد هشام المهاجري عضو فريق الأصالة والمعاصرة في مجلس النواب طريقة تعامل الحكومة مع قطاع غاز البوتان واعتمادها على الظهير بمثابة قانون الصادر سنة 1973 عندما كان غاز البوتان يعتبر من الكماليات. وقال المهاجري ضمن مداخلته خلال جلسة الأسئلة الشفوية أمس الاثنين 5 يوليوز مخاطبا عزيز رباح وزير الطاقة والمعادن والبيئة نتكلم عن 10 ملايير درهم من المال العام ونتكلم عن معاناة المواطنين خصوصا بعد حادثة مرفأ لبنان. غاز البوتان يستعمل من طرف الفلاحين في العالم القروي وبالمدن يعني أننا نتكلم عن 60 مليون قنينة غاز بوتانما قدراتش الحكومة تدير ليها قانون ونص تنظيمي اليوم السيد الوزير 15 شركة فالدار البيضاء من أصل 85 شركة فقط عندهم مستودعات. وأضاف المهاجري: علاش آ السيد الوزير رجعتو لوزارة الداخلية علاش محطات الوقود شادهم عندك وهادو اللي عندهم مواد خطيرة حلتوهم على وزارة الداخلية والعالم القروي زيرتو فيه الترخيص وفالمدن خليتو الفوضى فالترخيصات. وختم المهاجري مداخلته قائلا: خلاصة القول آ السيد الوزير ما قدرتيش تحرك ملف للي من 73 كيروج بمذكرات وكتتلاح الكرة لوزارة الداخلية أنتم مسؤولون عن القطاع فيه الخطر والسلامة والطاقة قانون الغاب فهاد القطاع الكبير كياكل الصغير والمفروض نخلقو فيه منصب شغل فالعالم القروي وشركات توزيع صغرى وشي كياكل شي والكبير كياكل الصغير. من جانبه رد وزير الطاقة عزيز الرباح على كطلام المهاجري قائلا: ما تبقاش غي تشير وأنت ما عارف حتى حاجة على هاد القطاع ما عارف حتى حاجة أنت هنا ماشي باش تدير البوز ثانيا الداخلية ما دارتكش باش تدافع عليها هادا في إطار العمل اللي كتقوم بيه الوزارات فيما بينها لأن السادة العمال والولاة كننسقو معاهم باش نضبظو المسائل المتعلقة بالأمن والسلام. وتابع: قرا النصوص مزيان باش تتعلم كيفاش تعقب على الأجوبة ديال السادة الوزراء قبل أن يستدرك: اللي ستعمل الأساليب المزيانة كنلقاو الأساليب المزيانة واللي كيجي باش يدير البوز غادي ياخد الأساليب اللي كتليق بيه.

Political Affairs in Morocco and Participating Parties